Кўмак маркази гуруҳи тузилди | Birdamlik.info\nКўмак маркази гуруҳи тузилди\nМуҳтарам дўстлар, азиз сафдошлар!\nЎзбекистон мустақил давлат булганига жорий йилда 25 йил тўлади. Ватан мустақиллиги учун бўлган курашларда, ўзбек тилига давлат тили мақоми берилишида ўзбек мухолифатининг хизматлари чексиздир. Сиёсий ҳаракатлар ва партиялар, инсон ҳақлари ташкилотлари, мустақил журналистлар ва ҳуқуқбонларнинг Ўзбекистонда демократик давлат барпо этиш учун кўрсатган жасоратлари ва фаолиятларини эътироф этмай иложимиз йўқ. Мустақилликнинг дастлабки 10 йиллигида ўзбек мухолифати ва ҳуқуқбонлари самарали фаолият юрита олишлари учун демократик давлатлар томонидан грантлар ажратилди ва бу грантлар ҳам давлат ташкилотлари, ҳам нодавлат ташкилотлар томонидан тўлиқ ўзлаштирилди. Грантлар асосида белгиланган лойиҳалар бўйича Ўзбекистондаги қатор муаммолар бўйича мониторинглар ўтказилди ва уларнинг натижаси ўлароқ дунё жамоатчилиги эътибори болалар меҳнати, қийноқлар каби муаммоларга қаратилди. Шунингдек, сиёсий ташкилотлар ҳам бу грантлардан наф кўришди. Бир неча демократик институтларнинг Ўзбекистонда фаолият олиб бориши, мухолифат вакиллари учун турли тренинглар уюштирилиши, сиёсий ўқув курсларининг ташкил этилиши бунга яққол мисол бўла олади.\nАммо 2005 –йил 13 майдан, яъни андижон воқеаларидан сўнг вазият кескин ўзгарди. Мухолифат вакиллари, ҳуқуқбонлар, мустақил журналистлар таъқиб ва тазйиққа олинди. Бу воқеаларга қадар ҳам сиқувда бўлган мухолифат вакиллларининг аҳволи янада оғирлашди. Тазйиқлар ёнига иқтисодий танглик ҳам қўшилди. Грант берувчи халқаро ташкилотларнинг Ўзбекистонда фаолиятига чек қўйилиши сиёсий-ижтимоий курашдаги бу тангликни янада чуқурлаштирди. Бугунги кунга келиб мухолифат вакиллари диктатура билан кураш йўлида турли иқтисодий қийинчиликларга дуч келишди.\nМухолифат сафларида бўлган юртдошларимизнинг асосий қисми ёши катта инсонлар экани ҳеч кимга сир эмас. Улардан бир қанчаси қамоқда, бир қанчаси чет элда, бир қанчалари эса бу дунёга кўз юмиб кетишди.\nБаъзиларининг тақдиридан дунё хабардор, аммо кўпчилик мухолифатчиларнинг аҳволидан мутлақо бехабармиз.\nХабарлашиб турган сафдошларимизнинг ҳам аҳволлари танг: бир бор марказга келиб кетиш, ёки вилоятларга бориб келиш, сафдошлар билан йиғилиб дардлашиш нари турсин, хатто йўлкирага пул тополмай қолиш даражасида танг. Сиҳат-саломатлик ҳақида гапирмасак ҳам бўлади: йиллар давомида тортилган азоб ва ноҳақликлар ўз ишини бажарди. Аҳвол шундай давом этса, яқин йилларда Ўзбекистонда мухолифатчи қолмайди. Айниқса, мухолифат сафларида ёш фаолар йўқлигини инобатга олсак, ўзбек мухолифати ҳам ифтиҳорли, ҳам қайғули бир ҳотира бўлиб қолиш эҳтимоли бор.\nМана шу ҳолатларни инобатга олиб, биз кичик бир гуруҳ ташкил этиб, мухолифатчилар аҳволини яхшилашга, уларга фаолият юргизишларига тўсиқ бўлаётган моддий етишмовчиликларни қисман бўлсада бартараф этишга эришиш йўлларини изладик. Очиғини айтиш керак, грантларсиз сиёсий ташкилотлар ҳам, инсон ҳуқуқлари ташкилотлари ҳам фаолият олиб боролмайдилар. Аммо иқтисодий, ижтимоий, сиёсий сиқувларга қарамай мухолифат фаоллари долзарб муаммоларни ўрганишга, муаммолар ечимини топишга баҳоли қудрат ҳаракат қилмоқдалар.\nМисол учун айтиб ўтмоқчимиз: мухолифат фаолларидан бир гуруҳи миллатлараро низолар манбаларини ўрганиб, уни дунёга маълум қилиш ва янги низоларнинг олдини олиш юзасидан иш бошлаган. Аммо ҳар доимгидек моддий етишмовчилик бу ишларнинг секинликлашишига сабаб бўлмоқда.\n2005- йилга қадар АҚШ давлат департаменти Ўзбекистонда демократияни ривожлантириш учун 6.5 миллион доллар маблағ ажратиб келган ва бу маблағлар Ўзбекистон ичида ва ташқарисида Ўзбекистонда демократияни ривожлантириш, инсон ҳақларини яхшилаш учун ишлаган ташкилотларга офис, транспорт, оргтехника, ойлик маош, ва бошқа ҳаражатлар учун лойиҳалар асосида ўзлаштириб келинган, қолган қисми эса, грантлар асосида Ўзбекистон ичидаги ташкилотларга берилган. Сўнги 11 йил ичида АҚШ давлат департаменти дунёда демократияни ёйиш учун тасдиқлаган маблағининг фақат Ўзбекистонга ажратилган қисмигина ўзлаштирилмай қолган. 2005 йилгача Ўзбекистон учун грант кўринишида ажратилган маблағлар ҳажмидан келиб чиқиб, бугунги кунда ўзлаштирилмаган маблағ ҳажми бир неча ўн миллионга етиб қолгани АҚШ давлат департаментининг ҳисоботларидан маълум . Шундан келиб чиқиб, биз АҚШ давлат департаментидан Ўзбек муҳолифатига грантлар ажратиш тажрибасини қайта тиклашни, Ўзбек мухолифати учун ажратилган, аммо ўзлаштирилмай қолган маблағдан йиллар давомида АҚШнинг Ўзбекистондаги элчихонасида қаланиб турган лойиҳаларни молиялаштиришни талаб қилиш ниятидамиз. Бундан ташқари Ўзбекистонни мустақил ва демократик давлат бўлиши учун курашган ва фаолияти учун жабрланиб, соғлигини йўқотган мухолифатчиларга соғликларини тиклаш учун ҳам маблағ ажратишларини сўраймиз. Мана шу мақсад атрофида бирлашиб,бир гуруҳ туздик ва уни “Кўмак маркази” деб атадик.\nБу ишларни биз қуйидаги йўсинда амалга оширамиз:\n1. “Кўмак маркази” Ўзбекистонда яшаётган барча мухолифат фаоллари, мустақил журналистлар, Инсон ҳуқуқлари ҳимоячилари ёки уларнинг оила аъзолари моддий кўмак сўраб ёзган аризаларни қабул қилади.\n2. Тазйиқлар ортидан Ўзбекистонни тарк этишга мажбур бўлган,¢иёсий бошпана олиш жараёни қийин кечаётган, моддий аҳволи оғир бўлган инсон ҳуқуқлари фаоллари, мустақил журналистлар ва сиёсий ҳаракат ва партиялар аъзоларини қўллов хатларини ташкиллаштириш ва моддий ёрдам ҳақидаги аризаларини тўплайди.\n3. “Кўмак Маркази” гуруҳининг фейсбукда ўз саҳифаси бўлади ва мазкур саҳифада гуруҳ фаолияти ва ҳисоботи ёритилиб борилади.\n4. Тўпланган аризалар”КМ” аъзолари томонидан ўрганилиб, умумлаштириб АҚШ Конгреси ва Давлат департаментига йўлланади. Шу билан бирга гуруҳ мурожаати ҳам тақдим этилади.\n5. Ариза ёзувчи ўз аризасида минг доллардан беш минг долларгача бўлган миқдордаги ёрдамни ўзининг шахсий эҳтиёжи учун олиши кўзда тутилади. Ариза берувчи аризасида ўзининг қисқа сиёсий фаолияти тарихи ҳамда таржимаий холини ёзиши керак.\n6. Мухолифат ташкилотлари, Инсон ҳуқуқлари ташкилотлари, ҳамда мустақил журналистлардан алоҳида грант учун ёзилган хатлар олинади ва улар ҳам умумий сўровга киритилади.\nГуруҳ раҳбари- Дилором Исҳоқова,\nАъзолар: Баҳодир Чориев, Ёдгор Турлибеков, Бахтиёр Исабеков, Санжарали Имомов.


Шавкат Мирзиёев: «Пахта қиламан, ғалла қиламан деб ўтириш бўлмайди» » Ўзбекистон янгиликлари – Zamin.uz\nШавкат Мирзиёев: «Пахта қиламан, ғалла қиламан деб ўтириш бўлмайди»\n11 январь 2019, 18:30\nСамарқанд вилоятида пахта етиштириш соҳаси 2019 йилдан тўлиқ кластерларга берилади. Бу ҳақда Ўзбекистон Президенти Шавкат Мирзиёев Самарқанд шаҳрида халқ депутатлари вилоят кенгашининг навбатдан ташқари сессияси вақтида айтиб ўтган.\n«Ҳудудларда аҳвол қийин. Вазиятни яхшилаш учун туманларга инвестиция кириши керак. Маҳаллий бюджетда пул бўлиши керак. Иштихонда аҳолининг яшаш шароитлари қачон яхшиланади? Туманда катта-катта корхоналар очилса, маҳаллий бюджетга пул тушса. Шунда йўл ҳам тузалади, шифохона ҳам, мактаб ҳам бўлади, свет ҳам бўлади, кўмир ҳам бўлади. Ҳаммаси бўлади. Лекин биз 27 йил маҳаллий бюджетга бир тийин пул бермай келганмиз. Мен ҳам Самарқандга ҳоким бўлганман, кўп ҳаракат қилардик, қўшимча ҳам ишлардик, лекин пул берилмасди. Ишлаган ҳам бир даражада, ишламаган ҳам бир даражада эди. Бунақада, рақобат бўлмаса, ривожланиш бўлармиди?\nЭнди қонунни ўзгартирдик. Республика бўйича 5,5 трлн сўм маҳаллий бюджетларга қоладиган бўлди. Пул бўлса, ривожланиш бўлади.\nҲали бу биринчи қадам. Одамларда ҳали муаммо жуда кўп. Уйлар қурилиши керак, йўллар талаб даражасида эмас. Мактабларда парта йўқ, одамларнинг томидан сув ўтиб ётибди, свет йўқ. Буларга кўз юмиб бўлмайди.\n3-4 йил шу тарзда ишлашимиз керак. Туманларга ташқаридан инвестиция олиб кириб, ишчи ўринлари қилсак, шунда бюджетга пул тушади. Пахта қиламан, ғалла қиламан деб ўтирсак бўлмайди.\nСамарқанд вилоятида пахтани 100 фоиз кластерларга топширамиз. Пахта етиштириш хусусий бўлади. Пахта заводиям ўзиники бўлади, ёғ заводиям ўзиники бўлади. Шундай қилмасак, иқтисодиётни жойига қўя олмаймиз.\nМен қанча вақт ҳоким бўлган бўсам, фақат пахта билан шуғулланганман. Фақат пахта. Энди ҳокимлар ижтимоий соҳа билан, аҳолининг турмуш даражасини яхшилаш билан шуғулланади», дея президент сўзларини келтирмоқда мухбири.\nЭслатиб ўтамиз, ўтган йилнинг декабрь ойида президент Қашқадарё вилоятига ташрифи чоғида пахтачиликда жиддий камчиликларга йўл қўйилганини танқид қилган 2019 йилда вилоятда пахта етиштиришни 52 фоиз майдонда кластер усулига ўтказиш, тайёр маҳсулотлар экспортини икки баробар ошириш вазифасини қўйганди.\nҚашқадарё вилоятининг Шаҳрисабз ва Яккабоғ туманларида эса пахта етиштириш тугатилиши, бу туманларда қўшма корхоналар барпо этилиши маълум қилинганди.\nЯнгиликлар » Ўзбекистон » Шавкат Мирзиёев: «Пахта қиламан, ғалла қиламан деб ўтириш бўлмайди»\n20:45 Шавкат Мирзиёев ҳокимларнинг ваколати қисқариб, депутатларники кенгайишини маълум қилди\n22:43 Шавкат Мирзиёев: "2-3 йилдан кейин давлат пахта билан шуғулланмайди" (видео)\n21:02 Жиззах вилоятига ҳоким тайинланди\n08:04 Қишлоқлардаги шароитларни яхшилаш учун қарор чиқади\n22:49 Шавкат Мирзиёев: «Ҳокимлар энди пахта билан шуғулланмайди»


Путин Беларусга “Спутник V” вакцинасини етказиб бериш муҳлатини белгилашни топширди - 21.09.2020, Sputnik Ўзбекистон\nРоссия президенти ҳукуматга 15 октябрга қадар Беларусга “Спутник V” вакцинасини етказиб бериш муҳлатини белгилаш бўйича топшириқ берди. 21.09.2020, Sputnik Ўзбекистон\ncovid-19 умумжаҳон пандемияси, беларусь\n13:58 21.09.2020 (янгиланди: 16:45 01.04.2021)\nТОШКЕНТ, 21 сен — Sputnik. Россия президенти Владимир Путин ҳукуматга 15 октябрга қадар Беларусга “Спутник V” вакцинасини етказиб бериш муҳлатини белгилаш бўйича топшириқ берди. Бу ҳақда Кремль расмий сайтида хабар қилинди.\n“Беларусь Республикасига “Спутник V” вакцинасини етказиб бериш муҳлати белгилансин”, - дейилган топшириқда.\nТаъкидланишича, бу ҳақдаги ҳисобот 2020 йил 15 октябрга қадар тақдим этилиши даркор.\nШунингдек, Путин ҳукуматга Беларуснинг маҳаллий вакцинанинг рўйхатга олингандан кейинги синовларда иштирок этиш тўғрисидаги масалани кўриб чиқиш топшириғини берган.\nЭслатиб ўтамиз, аввалроқ Беларусь коронавирусга қарши Россия вакцинаси синовларини бошлаётгани хабар қилинган эди.\nРоссиянинг Гамалея институти томонидан яратилган коронавирусга қарши вакцина дунёда биринчи бўлиб 11 август куни рўйхатга олинди ва у “Спутник V” деб номланди. 8 сентябрь куни у кенг муомалага чиқарилди. 9 сентябрь куни эса у билан Москвада кўнгиллиларни коронавирусга қарши эмлаш бошланди.


Кубанинг Арлен Лопессиз қолиши, Энди Крус қайси вазнда қатнашиши ҳақида суҳбат\nБокс бўйича Ўзбекистон ва Куба терма жамоаларининг қўшма йиғини қизғин давом этмоқда. Машғулотлардан сўнг Куба жамоасининг таниқли юлдузларидан бири, Токио-2020 Олимпиадаси чемпиони, 2 карра жаҳон чемпиони Энди Крусни кичик суҳбатга тортдик:\n– Жаҳон чемпионатида қайси вазн тоифасида жанг қиласиз?\n– Бу дунё биринчилигига -63.5 кг вазн тоифасида тайёрланаяпман.\n– Кўпчилик сизни Олимпиададан кейин вазн тоифасини бироз кўтариб, -67 кгда тушса керак деб ўйлаган эди. Вазн ташлашга қийналмайсизми?\n– Бу мен учун жуда қулай вазн тоифаси. Негаки, табиатан шунга яқин вазнда юраман. Шу боис ҳозир ҳам у қадар кўп вазн ташламайман.\n– Бу вазндаги асосий рақобатчиларингиз ҳақида қандай маълумотга эгасиз?\n– Очиғи, у қадар эмас. Вазн тоифалари ўзгаргани учун кимлардир кўпроқ вазн ташлаб, яна кимлардир вазнини кўтариб бу тоифада иштирок этади. Албатта, жаҳон чемпионати бўлар экан, унга кучсиз боксчи келмайди. Фақат авваллари мен билан бир вазнда тушиб юрган йигитлар ҳақида яхшироқ биламан.\n– Шундай бўлса ҳам, кимларнинг номини айтиб ўтган бўлардингиз?\n– Боксда кутилмаган натижалар, янги номлар жуда кўп учраб туради. Шу боис, келинг, кимнидир айтиб ўтмайман. Таъкидлаганимдек, барчага бирдек кучли рақибим деб қарайман.\nМеҳмонларнинг маълум қилишича, Куба жамоаси Ўзбекистонга 8 нафар боксчи билан ташриф буюрган. Яна 4 нафари Гаванадан тўғри Белградга йўл олса, жамоанинг таниқли вакилларидан бири, 2 карра Олимпиада чемпиони Арлен Лопес оилавий сабабларга кўра мусобақада иштирок эта олмайдиган бўлди. Унинг ўрнига бошқа спортчини рўйхатдан ўтказиш вақти тугагани учун, -80 кг вазн тоифасида ушбу жамоадан ҳеч ким иштирок эта олмайди.


..:: ISLOM.UZ ::.. - ХАМРГА ҚАРШИ ҚУРЪОНИЙ КУРАШ\nШунда Аллоҳ таоло «Нисо» сурасидаги ушбу оятларни туширди: «Эй иймон келтирганлар! Маст ҳолингизда–то айтаётган гапингизни биладиган бўлмагунингизча-намозга яқинлашманг». (43 оят)\nИмом Термизий ва Ибн Аби Ҳотимлар Али ибн Аби Толиб каррамаллоҳу важҳаҳудан ривоят қилган ҳадисда, у киши қуйидагиларни айтадилар:\n«Абдурроҳман ибн Авф таом қилиб бизни меҳмонга чақирди. Хамр ҳам қуйиб берди. Бизга хамр ўз таъсирини кўрсатди. Намоз вақти бўлиб қолувди, фалончини олдинга-имомликка ўтказдилар. У «Эй кофирлар! Сиз ибодат қиладиганга мен ибодат қилмайман ва сиз ибодат қиладиганга биз ибодат қиламиз», деб ўқиб юборди.\nАлбатта, шайтон хамр ва қимор туфайли ораларингизга адоват ва ёмон кўришликни солишни ҳамда сизларни Аллоҳнинг зикридан ва намоздан тўсишни хоҳлайдир. Энди тўхтарсизлар?!» (90-91 оятлар)\nВа ниҳоят, «Моида» сурасидаги: «Албатта, шайтон хамр ва қимор туфайли ораларингизга адоват ва ёмон кўришликни солишни ҳамда сизларни Аллоҳнинг зикридан ва намоздан тўсишни хоҳлайди. Энди тўхтарсизлар?!» ояти нозил бўлди.


Пора билан қўлга тушган собиқ сенатор яна мактаб директори этиб тайинланди « Ўзбекистон Халқ Ҳаракати\n“Озодлик” радиосининг хабар беришича, Ўзбекистон Олий Мажлиси собиқ Сенатори, Фарғона вилояти Бувайда туманидаги Филологияга ихтисослаштирилган давлат умумтаълим мактаби директори Раҳимахон Қўрғонова 13 мартдан бошлаб ўз фаолиятини қайта бошлаган.\n“Порахўр директор ҳалоллик масканига раҳбар бўлиши мумкинми?”\n“Кассир” сифатида туриб бераман”\n“Эътирозим йўқ. Хато ўзимники. Ёшим ҳам 62да, кейин босиб ўтган йўлим ҳам сизларга қандай туюлади, кейин вилоят ҳокимининг бетига қандай….”\n“Очиқ, тап тортмай 100 доллар пора сўради”\n– Иқтидорли болалар мактаби бўлгани учун, келажакда болаларни яхши ўқитиш мақсадим бўлгани учун шу мактабга икки ўғлимни ўқишга қўймоқчи бўлдим. Тест бўлди. Боламнинг биттаси 59,75 бал, биттаси 57,05 балл билан ўтолмади. Ҳа, ўтолмади-да, деб қўйдим. Лекин кейин ҳар куни болаларингизни ўқишга оламиз, фақат 100 доллар берасиз, вилоятга “узатиб”, иккита синф очтирдик, деб ҳол жонимга қўйишмади. Тўхтовсиз телефон қилаверишганидан кейин мен департаментга бориб айтдим. Ўртакаш қўлга тушди, у опани ушлаб берди. Хуллас, ҳаммаси қўлга тушди, мактаб порахўрлардан тоза бўлди, деб ўйлаганимизда, яна тап этиб опа жойига келиб ўтиряпти.\n– Суд ҳам бир ўйин бўлди. Судья мени сўроқ қилди, мен ҳаммасини айтиб бердим. Кейин мени суд залидан чиқариб юборди. Директор яна икки кишидан ҳам 100 доллардан олган экан, улар менинг пулимни қайтариб берсин, бошқа даъвом йўқ, дебди. Бу одамлар билан келишилганми, судья билан келишилганми ёки судга таъсир ўтказишганми, бунисидан хабарим йўқ. Мени судга бошқа чақиришмади.\n“Шуҳрат Ғаниев бор экан, мени ҳеч ким ҳеч нарса қилолмайди!”


Ишга самолётда боришни орзу қилган чилангар шахсий учар қурилмасини яратди (30 фото)\n15:33 / 27.08.2016\nБелгиланган жойга йўллардаги танглик, бурилиш ва бошқа тўсиқларни четлаб ўтиб, шахсий самолёт ёки учар қурилмада етиб бориш ҳақида ҳеч ўйлаб кўрганмисиз? Чехияда яшовчи чилангар Франтишек Хадрава икки йил ичида шахсий самолётини яратди. Бунинг учун у мустақил йиғса бўладиган Американинг бир моторлик самолёти лойиҳасини андоза қилиб олди. У ўз орзусини амалга ошириш учун тахминан 3 700 евро сарфлади. Бугунги кунда бу ғайратли чилангар ишга етиб олиши учун 7 дақиқагина вақт кетади, авваллари у ишга автомобилда 12-14 дақиқада борар эди. Франтишекнинг сўзларига кўра, унинг парвозига 4-5 дақиқа вақт ҳам етарди, бироқ баъзи аҳоли пунктларини айланиб ўтиши (ҳудуд аҳолисига ҳалал бермаслик учун) туфайли бунга бироз кўп вақт сарфлайди. Боз устига, самолёт бир соат парвоз учун 6 литр ёқилғи сарфлайди ва соатига 150 километр тезликда ҳаракатланади. Натижада чех нафақат вақтда, балки ёқилғида ҳам тежайди.\nЧилангар орзусининг ўзига яраша салбий томонлари ҳам бор. Биринчидан, самолётдан фақат очиқ ҳавода фойдаланиш мумкин. Шу билан бирга учар транспорт Хадрава ишлайдиган бинонинг ёнидаги автомобиллар тўхташ жойида бир эмас, тўрт машинанинг ўрнини эгаллайди. Яна бир диққатга сазовор жиҳат - самолёт йиғилувчи тузилмага эга ва уйда у ярим йиғилган ҳолатда сақланади. Парвозга отланишдан аввал чех ҳаво кемасини йиғади ва уни машина ёрдамида далага олиб чиқади. Шу тариқа у самолётни йиғишга анча кўп вақтини сарфлайди, лекин бу Франтишек Хадрава учун умуман муаммо туғдирмайди. Ахир, энг асосийси - орзунинг амалга ошиши.\n45 ёшли чех чилангари анчадан бери самолётларга қизиқади, унинг коллекциясида Биринчи жаҳон уруши давридаги Fokker Dr. I немис самолётининг ўз қўли билан йиғилган нусхаси мавжуд. Эндиликда у Франциянинг Deperdussin учар қурилмасини нусхасини яратишни режалаштирмоқда.\nВидео: Самолёт жуда кучли шамол туфайли қўниш йўлагидан чиқиб кетди\n15:38 / 24.09.2018\nТуркия президенти Қатар амири совға қилган самолёт борасида изоҳ берди\n18:17 / 18.09.2018\nСуҳбат жараёнида асабларни тинчлантиришнинг 6 усули\n17:59 / 06.09.2018


Жанозадаги ҳолат — Зикр аҳлидан сўранг\nСаволлар › Мавзу: Турли саволлар › Жанозадаги ҳолат\nsayat сўради 6 ой аввал\n“ювилгандан кeйин ушлаб ўпиб бўлмайди” деганлар нотуғри айтишибди. Яхши гумон қилсак, шу гапни айтганлар бирор бир улуғ кишини вафотидан ўликни қийнаб қўймаслик мақсадида айтган бўлса керак.\n«Абу Бакр отига миниб, Сунҳдаги маконидан етиб келиб, тушди. Сўнг масжидга кирди. Одамларга гапирмасдан, тўғри Оишанинг ёнига кирди. Набий соллаллоҳу алайҳи васалламни қасд қилди. У зот ҳибара (чизиқли Яман чопони)га ўраб қўйилган эдилар. Бас, у зотнинг юзларини очди-да, устиларига энгашиб, бўса олди. Сўнгра йиғлаб туриб:\n«Отам сизга фидо бўлсин, эй Аллоҳнинг Набийси! Аллоҳ сизга икки ўлимни жам қилмайди. Сизга битилган ўлимни ўлибсиз», деди».\nШарҳ: Сарвари олам соллаллоҳу алайҳи васаллам Рафиқул Аълога интиқол қилган пайтларида ҳазрати Абу Бакр Сиддиқ Сунҳда – Мадинаи мунавваранинг юқори тарафидаги Бани Ҳорис ибн Хазраж деган манзилда эдилар. Машъум хабарни эшитганларидан кейин тезда келдилар ва тўғри Оиша онамизнинг ҳужраларига кирдилар. Чунки Пайғамбаримиз соллаллоҳу алайҳи васаллам ўша ҳужрада жон таслим қилган, саҳобаи киромлар у зотнинг муборак юзларини Ямандан келган чизиқли ҳибара деб аталувчи чопон билан ёпиб қўйган эдилар.\nБутун оламнинг сарвари, охирги илоҳий Китобни Роббул оламийндан қабул қилиб, умматга омонат билан етказган, ўша мўъжиз китобни ҳаётларида татбиқ қилиб кўрсатган ва омонатни адо қилиб, рисолатни етказган буюк зот кичкина ҳужрада сокин ётар эдилар. У зоти бобаракотнинг муборак юзларини кўриб, ҳазрати Абу Бакр Сиддиқ чидаб тура олмадилар. Энгашиб, пешоналаридан, юзларидан бўса олдилар, қалблари ўртаниб, йиғладилар.\n«Отам сизга фидо бўлсин, эй Аллоҳнинг Набийси!» дедилар.\nАбу Бакр Сиддиқ бу гапни арабларнинг одатларига биноан айтган бўлсалар керак. Бўлмаса, атайлаб тайёрланиб гапирганларида, фақат оталари эмас, бошқа ҳамма нарсаларни ҳам фидо қилган бўлар эдилар. Ҳа, Пайғамбаримиз соллаллоҳу алайҳи васалламга дунёдаги ҳамма нарса фидо бўлса ҳам оз.\n«Аллоҳ сизга икки ўлимни жам қилмайди. Сизга битилган ўлимни ўлибсиз», деди».\nБу гапларни ҳазрати Абу Бакр Сиддиқ розияллоҳу анҳуга Аллоҳ таолонинг Ўзи илҳом қилган бўлса керак. Оддий ҳолатда ҳеч ким бу гапни айта олмайди. Чунки Аллоҳ билан оламни боғловчи ваҳийга эга бўлган зотнинг ўлиб қолишлари ҳеч кимнинг ақлига сиғмас эди.\nҲақиқатда ҳам ҳазрати Абу Бакр розияллоҳу анҳу бу гапларни айтаётган бир пайтда бошқа саҳобалар Росулуллоҳ соллаллоҳу алайҳи васалламнинг ўлимларига ишонмаётган эдилар. Уларнинг ичидан энг ботири, энг уддабурони – Умар розияллоҳу анҳу бўлса қиличини чиқариб, ҳовлида айланиб юрар ва «Ким «Муҳаммад ўлди», деса, бошини чопаман, дер эди.\nҲазрати Абу Бакр Сиддиқ эса ҳақиқатни – бутун дунёнинг улкан қайғусини биринчи бўлиб англаб етган эдилар. У кишига Аллоҳнинг Ўзи илҳом берган бўлса керак, Аллоҳ таоло Муҳаммад соллаллоҳу алайҳи васалламнинг вафот этишларини Қуръонда айтиб қўйганини ҳам шу киши биринчи бўлиб эсга олдилар.\nҲазрати Абу Бакрнинг «Аллоҳ сизга икки ўлимни жам қилмайди», дейишлари ҳам айни ҳикмат эди. Чунки «Пайғамбар алайҳиссалом ўлганларидан кейин яна тирилиб келадилар, баъзи одамларнинг оёқ ва қўлларини кесадилар», дегувчилар ҳам бор эди.\nҲазрати Абу Бакр розияллоҳу анҳунинг Пайғамбаримиз соллаллоҳу алайҳи васалламнинг муборак юзларини очиб, ўпишлари ихтиёрсиз қилинган иш эмас эди. Бу шариатда рухсат берилган иш эди. Агар рухсат бўлмаса, у киши бундай қилмас эдилар. Маййитнинг юзини ўпиш Расулуллоҳ соллаллоҳу алайҳи васалламдан собит бўлган эди.\n«Расулуллоҳ соллаллоҳу алайҳи васалламнинг маййит ҳолда ётган Усмон ибн Мазъунни ўпаётганларини кўрдим. Ҳатто оқаётган кўз ёшлар(и)ни ҳам кўрдим».\nШарҳ: Усмон ибн Мазъун Расулуллоҳ соллаллоҳу алайҳи васалламнинг эмикдош акалари эди. Яъни икковлари бир аёлни эмган эдилар.\nУшбу ҳадисдан маййитни ўпиш, кўз ёши оқизиб, йиғлаш жоиз эканлиги маълум бўлади. («Ҳадис ва Ҳаёт» китобидан). Валлоҳу аълам!


Муқаддас қасрга дарз кетмасин - zarnews.uz\nМуқаддас қасрга дарз кетмасин\nЁшлигимиздан ота-онамиз, бобо-бувиларимиз “Оила - муқаддас, унга хиёнат қилиб бўлмайди, битта оила бузилса, арши-аъло титрайди”, деган фикрларни онгимизга сингдирарди.\nҲозирги кунда афсуски, бу нақлга амал қилмайдиган айрим ёшлар орамизда йўқ эмас. Бунга мисол, яқинда севишиб турмуш қурган оила, бугун ажрашиш учун судга ариза беряпти. Сабаб нима? Нега севишиб турмуш қурган ёшлар бир ой яшамасдан ажрашмоқда? Нима учун ота-она индамасдан қараб турибди?\nАсосий сабаб шундаки, биз инсон эркин ва фаровон ҳаёт кечираётган мамлакатда яшаяпмиз. Катта ҳаётга қадам қўйишдан олдин биз, ёшлар аввало, билим олишимиз, ҳунар эгаллашимиз, келажакда оила қурганда унинг машаққатларини бемалол енгиб ўта оладиган бўлишимиз керак. Кўпгина тенгдошларимиз буни унутиб қўйишяпти. Ота-она уларни оила қурганда ҳам боқиши, кийинтириши, машина олиб бериши, чўнтагига пул солиб қўйиши зарурдек.\nЯна бир сабаби, эрта турмуш қуриш ва ота-онанинг бепарволиги назаримда. Ҳали эндигина 18 ёшга тўлган ёшларнинг никоҳ қуриши мамлакатимизда ажралаётган оилаларнинг сонини оширмоқда. Ўн саккиз ёшга тўлган барча йигит-қизлар ҳали хаёлий оламда сайр этиб, оила нима, турмуш нима англаб етолганича йўқ. Бунинг учун биринчи навбатда, ўсиб келаётган ёш авлодга оиланинг муқаддаслиги, ҳатто ўзининг манфаатларидан-да устунлиги, бир умр оила учун яшаб, фарзандлар ва ота-онанинг суянчиғи бўлишни онгу-шуурига қуйиб бориши лозим, деб ўйлайман.\nСамДУ ижтимоий иш йўналиши талабаси.\nТеглар: Ёш оилалар


Қўшработда шифокорни урган шахсларга нисбатан жиноят иши қўзғатилди - zarnews.uz\nКеча сайтимизда “Қўшработда шифокор сабабсиз калтакланди: Соғлиқни сақлаш вазирлиги ҳолатни ўрганди” сарлавҳали материал берилган эди.\nМазкур ҳолат юзасидан Самарқанд вилояти ИИБ ҳузуридаги тергов бошқармаси маълумот берди.\nУнда қайд этилишича, 2019 йил 7 август куни соат 17:30да Қўшработ шаҳарчаси Булоқбоши маҳалласи ҳудудида жойлашган туман тиббиёт бирлашмасида хизмат вазифасини олиб бораётган шифокор О.С. тиббиёт бирлашмасига М.С.ни бемор сифатида олиб келган фуқаролар М.К. ва Б.Ш. томонидан ҳеч бир сабабсиз уятли сўзлар билан ҳақорат қилиниб, уриб тан жароҳати етказилган.\nТуман тиббиёт бирлашмасининг 2019 йил 7 августдаги тиббий маълумотномасига кўра, О.С. нинг танасида “ўнг кўз пастки қовоқ эти, бўйин соҳаси юмшоқ тўқималари эзилиши, ўнг ёноқ тери ости шикастланиши, бўйин, юз чап атрофи сидирилган қонталаш жароҳат, бош мия чайқалиши” каби жароҳатлар аниқланган бўлиб, даволаниш учун ётқизилган.\nМазкур ҳолат юзасидан Қўшработ тумани ИИБ ҳузуридаги тергов бўлими томонидан 2019 йил 14 августда М.К. ва Б.Ш.га нисбатан Ўзбекистон Республикаси ЖКнинг 140-моддаси 3-қисми “а” банди ва 277-моддаси 2-қисми “б” банди билан жиноят иши кўзғатилиб, ҳозирда дастлабки тергов ҳаракатлари олиб борилмоқда.\nТеглар: Қўшработ шифокор


Владимир Норов Прагага келди\nЎзбекистон Ташқи ишлари вазири ўринбосари Владимир Норов Прагада Чехия ҳукумати расмийлари билан музокаралар ўтказди.\nТошкентдаги Чехия элчихонаси биринчи котиби Роман Масарикнинг Озодликка айтишича, Ўзбекистон Ташқи ишлар вазири ўринбосари Владимир Норов Чехия ҳукумати расмийлари билан музокаралар чоғида бир қатор иқтисодий-сиёсий масалалар билан бирга Тошкентда иш бошлаётган Европа Иттифоқи ваколатхонасига оид масалаларни ҳам муҳокама қилган.\n- Ўзбекистон ташқи ишлар вазири ўринбосари жаноб Норов 27 май куни Прагада Чехияда бўлди ва (унинг ташрифи чоғида), жумладан, ташқи ишлар вазирлигида кўплаб масалалар муҳокама қилинди. Бу ҳар йили бўладиган сиёсий маслаҳатлашувларнинг навбатдагисидир. Кун тартибига бир қатор масалалар қўйилган ва асосий масалалардан бири иқтисодий ҳамкорликни кенгайтиришга қаратилган,- деди Роман Масарик.\nШунингдек, жаноб Масарик 23 майдан эътиборан Тошкентда иш бошлаган Европа Иттифоқининг ташқи сиёсат масалалари бўйича идораси сиёсий дипломати Ондржей Шимек фаолиятига оид маълумотларга ҳам ойдинлик киритиб ўтди.\n- Ҳозир Тошкентда ваколатхонага раҳбарлик қилаётган Ондржей Шимек вақтинчалик муддатга тайинланган ишончли вакилдир. Лекин кейинчалик элчи тайинланади ва ҳозир элчиликка номзодлар кўрилмоқда. Элчини тайинлаш бир мунча муддат талаб қилиши мумкин. Унга қадар жаноб Шимек ваколатхонани бошқариб туради,- деди Роман Масарик.\nЧех дипломатига кўра, жаноб Шимекнинг хизмат вазифасига ваколатхона фаолияти учун зарур нарсаларни тайёрлаш, ваколатхона учун қароргоҳ топиш ва ваколатхонани акрредитациядан ўтказиш киради.\nРоман Масарик ЕИ ваколатхонасининг аккредитация олишига катта ишонч билдирди.\n- Умид қиламизки, ваколатхонага аккредитация берилади. Чунки, Ўзбекистонда ЕИ ваколатхонаси бўлишидан Ўзбекистон ҳукумати ҳам манфаатдор ва ҳозир алоқалар жуда яхши,- деди Тошкентдаги Чехия элчихонаси биринчи котиби Роман Масарик.\nЕИнинг Тошкентдаги ваколатхонаси очилиш маросимининг эса жорий йилда бўлиб ўтиши кутилмоқда.\nЭслатиб ўтамиз, Владимир Норов Чехияга келишидан аввал Германияда бўлиб немис расмийлари билан музокара қилган эди.\nБу музокаралар чоғида немис расмийлари Ўзбекистон ҳукуматининг мамлакатдаги инсон ҳуқуқлари вазиятини яхшилаш бўйича сезиларли чоралар кўрмаётгани масаласини кўтармаганидан Германия парламентидаги баъзи фракциялар таассуф билдирди.\nБир кун аввал эса, Норовнинг ташрифи давомида Берлиндаги Ўзбекистон элчихонаси олдида Ўзбекистонда 10 йилга қамалган журналист Солижон Абдураҳмонов ҳимоясига ўтказилган норозилик тадбири ўзбек дипломатлари ғашига теккани боис, дипломатик миссия ходимлари полиция чақирган эди.


Kutubxona - Hamid Ziyoyev. Ikkinchi jahon urushi va oʻzbeklar (ikkinchi maqola) / Kiril\nSiz shu sahifadasiz: Hamid Ziyoyev. Ikkinchi jahon urushi va oʻzbeklar (ikkinchi maqola) / Kiril\nМуаллифҲамид Зиёйев Асар номиИккинчи жаҳон уруши ва ўзбеклар (иккинчи мақола)\nТуркумларКутубхона  Xалқлар - Ўзбек/мустақиллик адабиёти Бўлимлар - Публицистика  Муаллифлар - Ҳамид Зиёйев  Услуб - Наср Шакл - Мақолалар Ёзув - Кирил\nТилЎзб Ҳажм24KBБезатишUzgen (admin@kutubxona.com) Қўшилган2013/06/28 Манбаhttp://www.ziyouz.com/index...\nНашр белгилари«Ўзбекистон адабиёти ва санъати» газетасининг 2003 йил 25-сонидан олиндиiPad асбоблари\nИккинчи жаҳон уруши ва ўзбеклар (иккинчи мақола)\nLotin yozuvda Ҳамид Зиёйев\nГарчанд чор ҳукумати ағдарилган бўлса-да, лекин унинг мустамлакачилик сиёсати ва миллий зулми шўро давлати томонидан изчиллик билан давом эттирилди. Чоризм давридаги ҳақ-ҳуқуқсизлик, адолацизлик, қирғин-барот ва миллий бойликларнинг таланиши энг юқори чўққига кўтарилди. Тарихда кўрилмаган бундай фожиаларнинг барчаси салтанатпарастлик ва коммунистик ғоянинг маҳсули эди, холос. XX аср 30-йилларида Олмонияда ҳокимиятни эгаллаган фашистларнинг ғояси ҳам улуғмиллатчилик ва салтанатпарастлик асосига қурилган эди. Уларнинг ирқчилик назарияси инсоният бошига не-не қирғин-баротларни келтирмади, дейсиз.\nКийим-бош ва озиқ-овқат маҳсулотларини Самарқанд, Наманган, Xоразм ва бошқа вилоятлар ҳам фронтга жўнатиб турганлар. Шунингдек, ҳукумат вакиллари томонидан вагонларда катта миқдорда совғалар олиб кетилганлиги ҳақида маълумотлар мавжуд. Масалан, 1942 йили республиканинг бир гуруҳ вакиллари Ленинградга 600 вагон ун ва гўшт, 100 вагон гуруч, 60 вагон қуруқ мева олиб борганлар.\nЎзбекларнинг талай қисми «Ишчи баталони»га — Россияга сафарбар қилинди. Уларнинг орасида 16 ёшдан ошган ва ҳунар билим юртини тамомлаган ёшлар ҳам бор эди. 1943 йилга тегишли маълумотда кўрсатилишича, «Ишчи баталони»дагиларнинг сони 155 минг кишидан иборат бўлган. Уларнинг ёши асосан 40-50 ва ундан ҳам ортиқроқ эди. Кўпчилиги қишлоқ аҳолиси ҳисобланиб, рус тилини билмаслиги ва совуқ ҳавога мослашмагани орқасида кўп қийинчилик ва машаққатларни бошдан кечирган. Яшаш шароитларининг оғирлиги ва ўзларининг эскирган кийимларида ишлашлари оқибатида ниҳоятда азоб-уқубат чекканлар. Мен ўзим Сибир госпиталида даволанаётганимда, ўлкамиздан борганларнинг гадойчилик қилиб юрганлигининг гувоҳи бўлганман. Уларнинг соч-соқоллари ўсган, кийимлари ямалган ва кир босган эди. Уларнинг айтишига қараганда, очлик ва касалликдан ўлаётганлар оз бўлмаган. «Ишчи баталони»даги кишилар Ўрол, Қарағанда, Куйбишев, Саратов, Горкий, Омск, Новосибирск, Москва, Тула, Ярославл, Красноярск, Xабаровск, Кемерово, Челябинск, Свердловск, Перм, Иркуцк, Архангелск, Бошқирдистон, Татаристон, Удмуртия ва бошқа жойлардаги саноат корхоналари ва конларда ярим оч ҳолда меҳнат қилганлар. Ким қанчаси она юртидан узоқ жойларда кафансиз кўмилганлар.\nШунингдек, ўзбек халқининг шахсий пуллари ҳисобидан тайёрланиб, жанг майдонига юборилган қурол-аслаҳалар ҳам кам бўлмаган. Масалан, танк колонияси ва авиаескадирилия қуриш учун аҳолидан 320 000 000 сўм тўпланган.\nТошкент темирйўлчилари вагонларда турли хил жиҳозларни юбордилар. Собиқ Сталинградни тиклаш учун 350 нафар қурувчи борди. Xоразмликлар Xарковга ҳар хил қишлоқ хўжалик техникасини жўнатдилар. 1943 йил август ойида республикадан озод қилинган жойларга 1152 трактор, 25 комбайн, 1138 омоч, 38 сеялка олиб кетилди. Сентябр ойининг охирларида озиқ-овқат маҳсулотлари ва жиҳозлар тўлдирилган 374 вагон жўнатилди. 12 октябрда Украинага 450 вагонда совғалар билан бирга 300 тонна ғалла, 8300 бош қорамол, 10 минг жуфт оёқ кийим, 200 минг газлама моллари, касалхона, мактаб ва радиоузеллар учун жиҳозлар юборилди.\nЎзбекистонда ҳарбий соҳада ҳам беқиёс ишлар амалга оширилди. Xусусан, республикада 15 дивизия ва бригада тузилиб, уларда ўзбеклар салмоқли ўринни эгалладилар. Ўша ҳарбий қисмлардан ташқари ўн минглаб навқирон йигит ҳаракатдаги армия сафларига юборилди. Тошкентдаги ҳарбий билим юртлари фронт учун бир неча минг командир ва сиёсий ходимларни тайёрлади. Урушнинг дастлабки ойларида Тошкент шаҳрининг ўзидан 100 минг йигит ва қисман аёллар ҳарбий хизматга жалб қилинди. Айрим маълумотларга кўра, Ўзбекистондан бир милён киши фронтга олинган. Бироқ бу рақам унчалик тўғри эмас, деб ҳисоблайман. Чунки Олмонияда тузилган «Туркистон легиони» 1 милён 800 минг кишини ўз ичига олган. Бу легионнинг раҳбарларидан бирининг сўзича, унинг таркибида тожик, қозоқ, туркман ва қирғизлардан ташқари ўзбеклар ҳам бўлган. Маълумки, жанг майдонларида ярим милёнга яқин ўзбек ҳалок бўлиб, қолган ярим милёни ватанига қайтган. Бу икки рақам бир-бирига қўшилса, бир милён бўлади. Энди «Туркистон легиони»дагилар ҳисобга олинса, жангга тортилган ўзбекларнинг сони анча ошиб кетади.\nШу тариқа ўзбек халқи Иккинчи жаҳон урушида фашистларни тор-мор этишга молини ҳам, жонини ҳам тикди. Бамисоли топган битта нонини тўртга бўлиб, биттасини ўзига, қолганини бевосита фронтга, сўнг республикага кўчириб келтирилганларга, жангга кетганларнинг оилаларига, ҳарбий госпиталларга, фашистлардан озод қилинган ҳудудларнинг оч-ночор аҳолисига берди. Айни пайтда бир милёндан ошиқ фарзандлари фашистларга қарши жангларда мардонавор курашди. Улардан бир неча юз минг киши ҳалок бўлди ва жароҳатланди. Айни пайтда ўзбеклардан тузилган «Ишчи баталон»лар Россия ва бошқа турли жойларда фронт учун фидокорона меҳнат қилдилар.\nБугун Мустақиллик шарофати ила ўша мудҳиш уруш йилларининг азобини тортган ва тирик қолган бахтли кишилар ҳаёт гаштини суриш шарафига муяссар бўлдилар. Мен ҳам шулар жумласиданман. Шахсан Юртбошимиз Ислом Каримовнинг ташаббуси билан уруш қатнашчилари ва меҳнат фахрийларининг қадр-қиммати ўрнига қўйилиб, иззат ва ҳурмат кўрсатилмоқда. Жанг майдонларида ҳалок бўлганларнинг рўйхатини ўз ичига олган кўп жилдлик «Хотира» китоби чоп этилди. Xотира майдонида ажойиб мажмуа қурилиб, ҳалок бўлган ҳар бир инсоннинг номи зар ҳарфлар билан битилди. Республиканинг бошқа шаҳарларида ҳам Xотира ёдгорликлари қад ростлади.\n"http://www.kutubxona.com/wiki/index.php?title=Hamid_Ziyoyev._Ikkinchi_jahon_urushi_va_oʻzbeklar_(ikkinchi_maqola)_/_Kiril&oldid=11116" dan olindi\nTurkumlarAsarlarOʻzbek mustaqillik adabiyotiPublitsistikaHamid ZiyoyevNasrMaqolalar\tAdabiy Shakllar


00:00 / 21.01.2011 | eski savollar | 2492\nҲурматли шайх ҳазратлари!Ҳозирда эр хотин о'ртасидаги ко'пгина муаммолар,ажралишларнинг сабаби молиявий муносабатлардаги билимсизлик оқибатида буляпти десак адашмаган буламиз.Аёлларнинг аксарияти эрининг бераётган нафақасига қониқмайми ёки бошқа сабабларга ко'ра ҳар хил ишлар билан шуг'улланмоқда,о'з навбатида ко'плаб эр кишилар ҳам аёлининг нафақаси ҳусусида ма'лумотга эга эмаслар.Илтимос ҳотиннинг эрдаги молиявий хуқуқларидан ҳисобланмиш "нафақа" ҳақида кенгроқ ма'лумот берсангиз.Маҳр ҳақида сиз ҳазратнинг ёрдамингиз ила ко'пгина илмга эга бо'лдик,аллоҳ сиздан рози бо'лсин!Агар бу саволга жавоб берилган булса илтомос линкини ко'рсатиб юборсангиз!Оллоҳ ишларингизга хайру барака берсин!\n- Хотиннинг нафақаси эрга вожибдир.Никоҳдан сўнг хотиннинг нафақаси эрга вожиб бўлади. «Нафақа» сўзи «яхшиликка маблағ чиқариш» маъносини англатади. Шариатда эса, ўз қарамоғидаги шахсни етарли кийим, таом ва маскан билан таъминлашдир. Нафақанинг эрга вожиб бўлиши Қуръон, суннат, ижмоъ ва ақл ила собит бўлган.Қуръондан далиллар:Аллоҳ таоло «Талоқ» сурасида марҳамат қилади:«Ризқи кенг кенглигидан нафақа қилсин. Кимнинг ризқи тор бўлса, унга Аллоҳ берганидан нафақа қилсин. Аллоҳ ҳар бир нафсни Ўзи берганидан ортиқчага таклиф қилмас. Аллоҳ қийинчиликдан сўнг тезда осонликни берур», - (7-оят).Аллоҳ таоло «Бақара» сурасида марҳамат қилади:«Уларни яхшилаб едириб, кийинтириш отанинг зиммасидадир», - (233-оят).Аллоҳ таоло «Талоқ» сурасида марҳамат қилади:«У(аёл)ларга имконингиз борича, ўзингиз яшаб турган жойдан жой беринг», - (6-оят).Суннатда келган далиллар:Жобир розияллоҳу анҳудан ривоят қилинади:«Расулуллоҳ соллаллоҳу алайҳи васаллам видолашув ҳажида дедилар:«Бас, аёллар ҳақида Аллоҳдан қўрқинглар! Чунки, сиз уларни Аллоҳнинг омонати ила олгансизлар. Уларнинг фаржларини Аллоҳнинг калимаси ила ҳалол қилиб олгансизлар. Сизлар учун уларнинг зиммасида сиз ёмон кўрган бирор кишига тўшакларингизни бостирмаслик мажбурияти бор. Агар ўшани қилсалар, уларни ачитмайдиган қилиб уринглар. Улар учун сизнинг зиммангизда маъруф йўл билан ризқлари ва кийимларининг мажбурияти бор».Муслим, Абу Довуд ва Молик ривоят қилишган.Ҳаким ибн Муовия Қушайрий розияллоҳу анҳудан ривоят қилинади:«Ё Расулуллоҳ, бизнинг биримизда хотинининг нима ҳаққи бор?» – дедим.«Қачон таомлансанг, уни ҳам таомлантирасан. Қачон кийим кийсанг, уни ҳам кийинтирасан. Юзга урмайсан, қаттиқ сўкмайсан ва уйдан бошқа жойда ҳижрон қилмайсан», – дедилар у зот».Абу Довуд ва Насаий ривоят қилишган.Оиша розияллоҳу анҳодан ривоят қилинади:«Ҳинд бинти Утба:«Ё Расулуллоҳ, Абу Суфён ўта бахил одам, менга ва боламга кифоя қиладиган нарсани бермайди. Магар, унга билдирмай олсамгина бўлур», – деди. «Ўзингга ва болангга етарлисини тўғриликча ол», – дедилар у зот.Икки Шайх ривоят қилишган.Барча уламолар аёлларнинг нафақаси эрларига вожиб бўлишига иттифоқ қилганлар.Аёл киши эрнинг хизматларини қилганидан кейин, унинг измида бўлгандан кейин, албатта унинг нафақаси эрга вожиб бўлади.Нафақа ҳақида қуйидаги масалаларни билиб олиш ва уларга ихлос билан амал қилиш оила ва унинг аъзолари учун ўта муҳимдир:1. Нафақанинг миқдори иккисининг ҳолига қараб бўлади. Иккиси бой бўлса, бойники, камбағал бўлса, камбағалники бўлади. Эр бой, хотин камбағал ёки аксинча бўлса, икки ҳолнинг ўртасида бўлади. Агар хотин отасининг уйида бўлса ҳам ёки эрнинг уйида бемор бўлса ҳам.Ҳар бир оила ўзининг иқтисодий ҳолидан келиб чиқиб хотиннинг нафақасини белгилаши керак. Эрлар мумсиклик қилмасликлари, хотинлар ҳаддан ташқари талабни кучайтирмасликлари лозим.Ҳозирги кунимизда баъзи ҳолатларда хотинларга нафақа масаласида зулм бўлаётгани ҳақида шикоятлар кўп. Эркакларнинг кўплари аёлларининг нафақа билан таъминлаш борасидаги бурчларини шараф билан адо этаётганлари қувончли ҳолат. Аммо баъзилар хотинини нафақа билан таъминламагани ҳам етмагандек, бошқаларнинг хотини ишлаб пул топаётибди, сен ҳам мени боқ, деб телевизор кўриб ётишибди. Бу чидаб бўлмас ҳолдир. Фақиҳ уламолардан нақл қилинган “Агар хотин отасининг уйида бўлса ҳам ёки эрнинг уйида бемор бўлса ҳам”, деган жумла ҳам бугунги кунимизда алоҳида эътиборга лойиқ бўлиб қолди. Кўпчилик хонадонларда келин бемор бўлиб қолса, отасиникига олиб бориб қўйишни фарз ёки вожиб деб англаётганлар ҳам йўқ эмас. Ота-она, қариндошлар ёки таниш билишлар хотини бемор бўлган эркакка, аёлининг бемор бўлибди, отасиникига олиб бор, дейишни ўзларига фахр деб билишади. Яна келин тузалган кунининг ўзидаёқ уни қайтариб олиб келишга амр қилишдан хижолат ҳам бўлишмайди. Чунки, бу одатга айланиб қолди.Аслида, бу ўзини билган ҳар шахс учун ор-номус бўлиши керак. Келин отасиникидан бемор бўлиб қолса ҳам, эр уни ўз уйига келтириб даволаши лозим.Эрга хотини учун вожиб нафақалар беш қисмдир:а). Таом.Бунга озиқ-овқат, ичимлик ва овқатга қўшиб ейиладиган нарсалар (сирка, ёғ ва шунга ўхшаш) ҳамда овқат пишириш учун кетадиган барча нарсалар киради. Таомнинг миқдори етарли бўлиши керак, мазкур миқдор эрнинг бой-камбағаллигига қараб белгиланади.б). Кийим.Етарли даражада, бир сидра кийим-бош доимо бўлиши керак. Ҳанафий ва Шофеъий мазҳабларида «Ҳар олти ойда бир сидра янги кийим олиб берилади», дейилган.в). Маскан.Эр ўз хотинини маскан билан таъминлаши вожиб. Маскан эрнинг молиявий имконияти даражасида бўлади. Шу билан бирга, маскан тўлиқ жиҳозланган бўлиши шарт. Унда яшаш учун керакли ҳар бир нарса бўлиши лозим.г). Агар хотин хизматкор ишлатиб юрадиган тоифадан бўлса, хизматкор солиб бериш ҳам унинг нафақасига киради.д). Тозалик асбоб-анжомлари ва уйнинг керакли матоҳлари.2. Агар эр моли бўла туриб нафақа бермаса, қози уни қамашга ҳукм чиқаради. Хотин талаб қилса, бошқа мулклари сотилиб, унинг нафақаси берилади. Эр ноиложликдан нафақа бера олмаса қамалмайди. 3. Ўзбошимчалик билан уйидан чиқиб кетган, қарз учун ҳибсга олинган, касаллиги туфайли куёвнинг уйига келтирилмаган, куч ила зўрланган ва эрисиз ҳаж қилган аёлга нафақа йўқ. Агар эри билан ҳаж қилса, у сафар ва киранинг эмас, ҳазар-сафарсиҳ турганнинг нафақасига ҳақли.4. Бой эрга хотин учун бир ходимнинг нафақаси ҳам вожиб бўлади. Саҳиҳ қавлга биноан, камбағал эрга бу нарса вожиб бўлмайди.5. Эрнинг нафақадан ожизлиги учун оралари ажратилмайди. Аёлга эрнинг ҳисобидан қарз олиш амр қилинади.Эр нафақа беришга ожиз бўлса ҳам хотинидан ажратилмаслигининг ҳужжати қуйидагича.Аллоҳ таоло «Бақара» сурасида марҳамат қилади:«Агар ночор бўлса, бойигунча интизор қилинг» (280-оят).Демак, ночор одамни кутиш керак. Ночорлиги учун бошқа чора кўриш дуруст эмас.Аллоҳ таоло “Нур” сурасида марҳамат қилади:«Ва ўзингиздан оиласизларни ва қул ва чўриларингиздан солиҳларини никоҳлаб қўйинг, агар фақийр бўлсалар, Аллоҳ ўз фазлидан уларни бой қилур. Аллоҳ қамрови кенг ва ўта билимдон зотдир» (32-оят).Бу ерда фақирлик никоҳга тўсиқ бўла олмаслиги таъкидланмоқда.6. Кимга камбағаллигига қараб нафақа юкланган бўлса-ю, кейин бойиса, агар хотин талаб қилса, бойлигига мос нафақа ила тўлатилади.Аксинча, бойлигида нафақа белгиланса-ю, кейин камбағал бўлиб қолса, камбағаллигига қараб нафақа қисқартирилади.7. Ўтган муддатнинг нафақаси соқит бўлади.Маълум муддат эр нафақа бермай юрган бўлса, кейин уни тўлаши лозим бўлмайди.8. Илло, қози тайинлаган ёки икковлари бир нарсага келишган бўлсалар, ўтган муддатникини ҳам бериш вожиб бўлади. Бунда икковлари ҳам тирик бўлиши шарт. Агар бири вафот этган ёки аёлни нафақани олишидан аввал талоқ қилган бўлса, тайинланган нарса соқит бўлади. Фақатгина, аёл қозининг амри ила қарз олган бўлса, соқит бўлмайди.9. Муддатидан олдин берилган нафақани, икковларидан бири муддатдан олдин вафот этса, қайтариб олинмайди.Мисол учун, бир киши хотинининг бир йиллик нафақасини олдиндан бериб қўйди. Аммо бир йил ўтмасдан икковларидан бири вафот этди. Шунда нафақа қайтариб олинмайди.10. Хотиннинг маскани ҳам эрнинг аҳлидан бирор киши бўлмаган уйда бўлиши шарти ила эрга вожиб бўлади. Ҳаттоки, эрнинг бошқа хотинидан бўлган боласи ҳам бўлмаслиги керак. Илло, аёл рози бўлса, майли.Агар эр хотинни ҳеч ким йўқ уйга жойлаган бўлса-ю, хотин эр ураётгани ва озор бераётгани ҳақида қозига шикоят қилса ва ўзини солиҳ қавмлар орасида жойлаштиришда ёрдам сўраса, қози хотиннинг гапи тўғрилигига амин бўлса, эрни зажр қилади ва хотинга тажовуз қилишдан қайтаради. Агар одамлар эр хотинга озор бермаслигини айтсалар, тек қўяди. Агар атрофда ишончли кишилар бўлмаса ёки эрга тарафдор бўлсалар, қози эрга хотинни солиҳ қавмлар орасига кўчиришга амр қилади.11. Эрнинг ҳовлисидаги алоҳида қулфи бор уй аёлга кифоя қилади.Яъни, бир ҳовлида бошқа уйлар ва кишилар бўлса ҳам алоҳида яшашга лозим қулайликлари бор уй бўлса, етади.12. Эр хотиннинг олдига унинг ота-онасини ва бошқа эрдан бўлган боласини киритмасликка ҳақли.Чунки, уй уники ва унда ўзи хоҳлаганича тасарруф қилиш ҳаққига эга.13. Хотинга истаган пайтда назар солишларидан ва гапиришларидан манъ қилишга ҳаққи йўқ.Чунки, силаи раҳмни кесишга ҳеч кимнинг ҳаққи йўқ.14. «Эр ҳафтада бир марта аёлни ота-онасининг олдига чиқишидан ва уларни аёлнинг олдига киришларидан манъ қила олмайди» деган гап бор. Ота-онадан бошқа маҳрамлар йилига бир марта. Ва шуниси тўғри. Маҳрамлар зиёратига оид гаплар ичида «Мазкур муддат бир ойдан ошмаслиги лозим» деган ва «бир ҳафтадан ошмаслиги лозим» деган уламолар ҳам бор.15. Фойибнинг хотинининг, боласининг ва ота-онасининг нафақаси унинг молидан фақат уларнинг ҳақи бўлган жинсдан тайин қилинади.Фойиб–йўқолиб қолган одам. Унинг молидан фақат хотини, боласи ва ота-онасининг нафақасини қози белгилаб беради. Бошқа қариндошларнинг нафақаси соқит бўлади. «Уларнинг ҳақи бўлган жинсдан» дегани «уларга зарур бўлган нарсалардан» деганидир. «Мана буни сотиб ишлатарсизлар», деб бошқа нарсаларни бериб бўлмайди.16. Бунда мол омонатга қўйилган, музорабада қатнашган бўлмаслиги ёки қарзга олган кишининг ҳузурида бўлиши ва у эҳтироф қилиши шарт. Шунингдек, никоҳнинг эҳтирофи ҳам бўлиши ёки қози буларни билиши лозим.Яъни, қози мол, никоҳ ва насабни билса нафақа ҳақидаги ҳукмни чиқараверади. Чунки, қозининг билими ҳам ҳужжат ҳисобланади ва ўз ерида у билан ҳукм чиқариш ҳаққига эга.17. Қози аёлга эр унинг нафақасини бермагани ҳақида қасам ичиради ва ундан кафил олади. Аёлнинг қасам ичиши эр ғойиб бўлишидан олдин унга нафақасини берган бўлиши ва аёл қозини алдаётган бўлиши эҳтимоли борлиги учун бўлади. Кафил эса мабодо эр келиб, аёлга нафақасини кераклигича қолдириб кетганини исбот қилиб қолса, тўлаб бериши учун талаб қилинади.18. Фойибга нафақани юклаш учун ҳужжат келтиришни талаб қилмайди ва аёлга эр номидан қарз олишни амр қилади. Никоҳ ҳақида ҳукм чиқармайди. Зуфар «Нафақа ҳақида ҳукм чиқаради, никоҳ ҳақида чиқармайди», деган. Бугунги кунда қозилар ҳожат учун шунга амал қиладилар.Чунки, бунда одамларга енгиллик бор.19. Ражъий ва боин талоқ қилинган, озод бўлгандаги ва балоғатга етгандаги каби маъсиятсиз хиёр туфайли ёки куфуҳ бўлмагани учун ажрашган аёлга нафақа ва маскан берилади.Бу ҳукмга қуйидаги далиллар мавжуд:Аллоҳ таоло «Талоқ» сурасида марҳамат қилади: «У(аёл)ларга имконингиз борича ўзингиз яшаб турган жойдан жой беринг» (6-оят).Қуйидаги ҳадисда ҳам шу маънода:Абу Исҳоқдан ривоят қилинади:«Асвад ибн Язийд билан катта масжидда ўтирган эдим. Биз билан Шаҳбий ҳам бирга эди. Шаҳбий Фотима бинти Қайснинг ҳадисини айтиб: «Расулуллоҳ соллаллоҳу алайҳи васаллам унга маскан ҳам, нафақа ҳам ҳам буюрмаганлар», – деди. Шунда Асвад бир кафт майда тошни олиб унга отди-да: «Шўринг қурсин! Шунга ўхшаш гапни айтасанми?! Умар: «Ёд олгани ёки унутганини билмаганимиз бир аёлнинг гапи деб Аллоҳнинг китобини ва Набийимиз соллаллоҳуалайҳи васалламнинг суннатини тарк қилмаймиз. Ундоқ аёлга маскан ҳам, нафақа ҳам берилади. Аллоҳ азза ва жалла: «Уларни уйларидан чиқарманг ва ўзлари ҳам чиқмасинлар. Магар, очиқ-ойдин фоҳиша иш келтирсалар», деган», – деди».Бешовларидан фақат Бухорий ривоят қилмаган.20. Вафотдан ва ридда ҳамда эрнинг ўғлини ўпиш каби маъсият туфайли ажрашдан кейин идда сақловчига нафақа берилмайди. Чунки, вафотдан кейинги идда эрнинг ҳаққи учун эмас, балки шариатнинг ҳаққи учундир. Маъсият қилганда эса, айб хотинда бўлгани учундир. Айбдорга яхшилик қилинмайди.21. Уч талоқ қилинганнинг муртад бўлиши нафақани соқит қилади, эрнинг ўғлига имкон бериши эмас.Чунки, муртад бўлган аёл тавба қилиши учун қамалади. Қамалган аёлга нафақа берилмайди. Эрининг ўғлига ўзига яқинлашишга имкон беришда эса, бу ҳолат йўқ.


Эстония президент сайловларининг иккинчи босқичида ғолиб аниқланмади\n17:57 / 30.08.2016\n30 август куни Эстония парламентида президент сайловларининг иккинчи босқичи натижасиз якунланди. Бу ҳақида Интерфакс хабар берди.\nМанбага кўра, Республика сайлов комиссиясида (РСК) уч номзоддан бирор бири ҳатто учдан икки фоиз овоз тўплашга ҳам муваффақ бўлмаган.\nПарламент депутати, Марказнинг энг йирик оппозицион партияси раис ўринбосари, собиқ илм-фан ва таълим вазири Майлис Репс - 32 овоз, собиқ ҳуқуқ канцлери, ҳозирда эса адвокат Алар Йокс – 21 овоз, етакчи ҳукмрон Ислоҳотлар партияси фахрий раиси Сиим Каллас эса 45 овоз тўплади. Бир бюллетень бўш бўлиб чиқди.\nРСКда таъкидлашларича, сайловларнинг учинчи босқичи соат 16:00да бошланади. Унда икки номзод иштирок этади: Каллас ва Репс.\nАгар учинчи босқичда ҳам ғолиб аниқланмаса, у ҳолда парламент раиси кейинги кундан кечиктирмай 101 нафар парламент аъзоси ва 234 нафар маҳаллий бошқарув идоралари ходимларидан иборат Коллегияни чақиради. Унда овоз бериш икки босқичда амалга оширилади, иккинчи тур натижалари бўйича энг кўп овоз тўплаган номзод ғолиб бўлади.\nЖорий президент Томас Хендрикнинг ваколати шу йилнинг октябрида ниҳоясига етади. У бу лавозимни иккинчи марта эгаллаши, шу боис конституцияга мувофиқ, учинчи марта сайланиш ҳуқуқига эга эмас.\nсайловлар номзодлар Эстония


Ўзбекистонлик эркин курашчининг ММА оламидаги ажойиб натижалари ҳақида эшитганмисиз?\n11 май, 2020, 16:03\nТеглар:ММА | Бекзод Абдураҳмонов\nУ бу борада ҳам юқори кўрсаткичга эга...\nБекзод Абдураҳмонов юқори спорт натижаларини қайд этиб келаётган спортчиларимиздан. У эркин кураш бўйича икки карра Осиё ва Осиё ўйинлари чемпиони, икки бор жаҳон чемпионати совриндори, ёпиқ иншоотлардаги Осиё ўйинлари ғолиби, "Ислом бирдамлик ўйинлари" бронза медали соҳиби бўлган. Бекзод эркин курашдан ташқари, ММА жангларида ҳам муваффақиятларга эришган. У билан қисқа суҳбатимиз айнан ММАдаги фаолиятига доир бўлди.\n- Бекзод ММА жангларида иштирок этганингиз ҳақида эшитгандик...?\n-Тўғри, бу борада аввал, фаолият олиб борганман.\n- Бунга нима сабаб бўлган эди? Сизни эркин курашчи сифатида биламиз ва бу борада ўз вазн тоифангизни етакчиси саналасиз?\n- ММАга жуда қизиқаман. Америкадаги мураббийим мазкур йўналишдаги спорт залига олиб борганди. Ўшанда янада қизиқишим ортган. Қолаверса, бу йўналишда жанглар ўтказишимнинг асл сабаби, эркин курашда ўша вақтлар 70 кг вазн тоифаси йўқ эди. Менинг вазним эса, 70-72 кг эди. 65 кг ҳамда 74 килога тўғри келмасдим. Шунинг учун, ММА жангларининг енгил вазн тоифасида иштирок этиб юрдим. Кейинчалик 70 кг ҳам эркин курашдан ўрин олганидан сўнг, аралаш жанг санъатидаги фаолиятимни тўхтатиб, асосий эътиборимни Олимпиада дастуридан ўрин олган спорт турига қаратгандим.\n- Ҳар иккисини бир вақтда олиб боришни имкони борми? Ҳеч қандай тақиқлар йўқми?\n- Албатта, салоҳиятингиз етса, ҳар иккисида ҳам фаолият олиб борсангиз бўлади. Тақиқловчи қонун-қоидаларни эшитмаганман. Аслида, менинг ҳам мақсадим шундай эди. Олимпиададан кейин бу борада ўйлаб кўраман.\n- ММА фақат курашдан иборат эмас. Агар келажакдаги мақсадингизни инобатга олсак, ҳозирда ҳам ушбу йўналишда керак бўладиган жанг санъатлари билан шуғулланиб турибсизми?\n- Ҳа, баъзан бу борадаги жимоний ҳолатимни ушлаб туриш учун машғулотлар олиб бораман.\n- Умуман олганда, ММАда нечта жанг ўтказгансиз?\n- Ҳаваскорда 5 та, профессионал йўналишда 6 та.\n- Натижалар қандай?\n- 11-0, барчасида ғалаба қозонганман.\n- Жангларингизни қайси промоушенларда ўтказгансиз?\n- CES ҳамда CFFC да...\n- Жавоблар учун миннатдорчилик билдирамиз. Ўз ўрнида келгуси фаолиятингизда омад ёр бўлишини тилаб қоламиз.\nФото Эркин курашчимиз Бекзод Абдураҳмоновнинг ММАдаги жангларидан фоторепортаж


Ўзбек боксига тамал тошини қўйган америкалик - Сидней Жексон ҳақида биласизми? / Olamsport.com\n30 авг 15:01\nБиринчи жаҳон урушига қадар Жексон енгил вазн тоифасида АҚШнинг энг зўрларидан бирига айланиб бўлганди. У АҚШ чемпионлигини қўлга киритади. Жексон Лондонга жамоаси билан иштирок этиш учун кетади ҳамда у ерда анчагина пулга эга бўлади. Жексон Ўзбекистонда дастлабки бокс тўгарагини очган инсон ҳисобланади. Уни Тошкентга келиб қолиши ҳам қизиқ бўлган. Қаҳрамонимиз Лондон сафаридан сўнг Москвага учрашувга боради, лекин жаҳон уруши туфайли ғарбий йўналиш ёпилиб қолади. Бунинг натижасида Жексонда фақатгина биттагина йўл қолади - у ҳам бўлса Афғонистондан ўтиб бориш эди. Сид ҳамда дўсти Френки Тошкентга чипта олишга қарор қилишади. Шу тариқа Сидней Львович Тошкентда қолиб кетади. У уйига кетишга ҳаракат қилади, лекин бунинг имкони бўлмаганидан сўнг, унга қандайдир иш топиб ишлашни маслаҳат беришади. Жексон тикув фабрикасига ишга киради, қунт билан рус тилини ўрганишни бошлайди, бундан ташқари кураш ҳамда бокс билан жиддий шуғулланишда давом этади. Жексон 1919 йилнинг баҳорида Ғарбий фронтда жанг қилишга мажбур бўлади. Уруш якунига етганидан сўнг Сидней Жексон паспортини почтадан АҚШга юборади.\nБуюк князь Романовга тегишли бўлган қаср тортиб олинганидан сўнг, у ерда бир нечта спорт турлари учун тўгараклар ташкил этилди. Бокс тўгарагини олиб бориш эса Жексонга юклатилди. Шу тариқа, Ўзбекистонда дастлабки бокс сабоқларини берувчи тўгарак пайдо бўла бошлади. Жексон жуда мукаммал ишлашга ҳаракат қилди, унинг спорт залида Москвада ҳам йўқ нарсалар пайдо бўлди. У бокс учун керакли анжомларни барчасини тайёрлашни уддалади. Унинг дастлабки шогирдларига тегишли барча маҳсулотлар қўлбола бўлган. Сидней тошкентлик болаларни сузишга ҳам ўргата бошлади. Сиднейнинг шогирдлари кейинчалик нафақат спорт оламида, балки бошқа соҳаларда етук инсон бўлиб етишади. Унинг шогирдларидан 5 нафар доктор, 30 нафар фан номзодларини етишиб чиқди. Жексонинг ўзи эса «СССР қаҳрамони» ҳамда СССР тарихида биринчи бўлиб «СССРда хизмат кўрсатган спорт мураббийи» унвонига сазовор бўлган.\n2002 йилда Сидней Жексон ҳақида ҳужжатли фильм олишади. Журналист А.Самар Жексонинг қизидан интервью олишга эришади. «Отам Тошкентда доим ҳам эркин юролмаган. Чунки у америкалик бўлгани сабабли ҳар дақиқада уни жосус деб қамоққа олиб кетишлари мумкин эди. Жаҳон уруши якунига етганидан сўнг кўплаб америкалик асирлар пахта теришга мажбур қилинади, лекин Жексоннинг омади юришиб, у бу ишни қилмаган»,-деб интервью берган Сиднейнинг қизи.\nУзоқ йиллар давомида Жексон АҚШга бориб, яқинлари билан кўришишни орзу қилган. Лекин, бу орзусига фақатгина қариганда эришади. Ўшанда унинг синглиси БМТ саммити давомида СССРга келиб у билан кўришади. Намангандаги дастлабки бокс тўгараги 50-йилларда очилган. У ерда болалар билан Ахмаджон Дадажонов, Николай Мирков и Тохир Ходжиев каби мураббийлар ишлашган. Бу инсонларнинг барчаси Сидней Жексонинг шогирдлари бўлган. Комолов айнан Жексон қўл остида жаҳонни забт этган. Бугунги кунда ўзбек бокси жаҳонда энг кучлилар қаторига киришга энг катта сабабчи айнан Сидней Жексон ҳисобланади. Ўзбек бокс афсонаси ҳамда асосчиси Сидней Жексон 1968 йилда бу ёруғ оламни тарк этди.\nНиғмонхўжа Нозимов таржимаси\n3 нафар профессионал боксчимиз Россияда жанг ўтказади 0\nФазлиддин Ғoибназаровнинг жанги бекор қилинди 1\n30 авг 16:41:31\nSidney jekson xotira turniri boʻlar edi. Nega oʻtkazilmay qoʻydi. Shu haqida ham batafsil maʼlumot berib yuboringlar. Surishtirib\n30 авг 23:05:01\nUzbek boksining poydevori uzoq yillarga borib taqalarkan. Bu muvvaqqiyatlar uz uzidan emas. Xotira turniri nega utkazilmayapdi? Jurnalist malodets!\n30 авг 15:46:22


Бердимуҳамедов «ишончли хабар» тарқатиш мақсадида туркман мессенджерини таклиф қилди\nТуркманистон президенти Гурбангули Бердимуҳамедов 24 июн куни бўлиб ўтган амалий мажлисда «аҳолига ишончли маълумотларни тарқатиш мақсадида замонавий интернет-хабарлар тизимини яратиш» зарурлигини таъкидлади.\nБердимуҳамедов шунингдек туркман ОАВга “миллий иқисодиётнинг барча тармоқларида қўлга киритилаётган ютуқларни” жаҳон ҳамжамиятига етказиш учун машҳур ижтимоий тармоқларда рўйхатдан ўтиш лозимлигини топширди.\nБу каби ютуқлар сифатида Туркманистон президенти йирик саноат корхоналарининг қурилишини, "транспорт соҳасидаги йирик халқаро лойиҳаларни", шунингдек, унинг таъбири билан айтганда “жаҳон даражасида” ёритилиши керак бўлган бошқа лойиҳаларни санаб ўтди. Унинг айтишича, бунинг учун "миллий сайтлардан фойдаланиш ва замонавий технологияларни жорий қилиш керак".\nТуркманистон ёпиқ мамлакат ҳисобланади, бу мамлакатда фақат давлатга тегишли оммавий ахборт воситаларигина фаолият юритади. “Чегара билмас мухбирлар” ташкилоити ҳар йили эълон қиладиган "Матбуот эркинлиги Индекси"да Туркманистон сўнги ўринлардан бирини эгаллади, энг охирги ўринда Шимолий Корея туради. Энг қаттиқ цензура мамлакатлари орасида Туркманистон учинчи ўринда турибди. Мазкур ҳисоботнинг Журналистларни ҳимоя қилиш қўмитасидан бўлган муаллифларининг фикрича, Туркманистонда "оммавий ахборот воситалари давлат жарчиси сифатида хизмат қилади ва ҳар қандай мустақил журналистика сургун қилинган".\n2020 йил февралида Туркманистон президенти Гурбангули Бердимуҳамедов давлат муассасаларига мурожаат қилиб ўзларининг веб-сайитларини очиш борасида кўрсатма берди. 2019 йил декабрида Тукманистон давлат медиаси президентнинг ўғли - ўша вақтда Ахал вилояти раҳбари бўлиб ишлаётган Сердар Бердимухамедов бошқа минтақалар орасида биринчи бўлиб давлат бошқарувида электрон ҳужжатларни жорий қилгани борасида хабар тарқатди. Шундан бир ҳафта ўтиб кичик Бердимухамедов “рақамлаштириш соҳасида тажриба алмашиш мақсадида” бошқа вилоятлар раҳбарлари билан учрашди.


16:58 / 21.02.2019 20909\nТошкент шаҳри. Республика Гидрометеорология марказининг хабар беришича, 22 февраль куни пойтахтда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 3-8 метр тезликда шамол эсади. Кечаси 3-5 даража совуқ, кундузи 8-10 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 2-7 даража совуқ, кундузи 5-10 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5 даража совуқ, кундузи 7-12 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 2-7 даража совуқ, кундузи 7-12 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5 даража совуқ, кундузи 8-13 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 5-10 метр тезликда шамол эсади. Кечаси 2-7 даража совуқ, кундузи 3-8 даража илиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Қор кўчиши хавфи бор. Шарқдан секундига 7-12 метр тезликда шамол эсади. Кечаси 8-13 даража совуқ, кундузи 0-5 даража илиқ, баъзи жойларда 3 даражагача совуқ бўлади.


Сигнал чалмайдиган ҳайдовчилар, бир кунлик иш ҳақига ҳафталик бозорлик – Раҳматилло Исроилов ҳикояси\n13:52 / 30.11.2021\nUzbek.life порталининг Канада ойлиги доирасидаги навбатдаги суҳбатдоши Канаданинг Бритиш Колумбия провинциясида истиқомат қилаётган ватандошимиз Раҳматилло Исроилов. Суҳбат қаҳрамонимизнинг Канадага иммиграция қилиш йўлидаги тажрибалари ва таассуротлари ҳақида бўлди.\nКанада сари илк қадамлар\nЎзим Самарқанд вилоятида туғилганман. Тошкентдаги Жаҳон иқтисодиёти ва дипломатия университетида таҳсил олганман. Даставвал телевидениеда, сўнгра Kun.uz сайтида иш фаолиятини олиб борганман.\nКанадага бориш учун шу йил – 2021 йилдан ҳаракатларни бошладик ва барча виза турлари билан танишиб чиқа бошладик. Улар орасидан ўқиш учун виза олиб Канадага келиш бирмунча осон туюлди. Турмуш ўртоғимга талаба визаси, менга “open work permit”, яъни ишлаш рухсатномаси берилиши билан ўз мақсадимизга эришдик деб айта оламан.\nВиза олиш муддати ҳақида айтадиган бўлсам, бунда менга 4 ойча вақт керак бўлди. Аммо, бу барча 4 ой ичида виза расмийлаштира олиши мумкин дегани эмас. Бу офицерларнинг визани кўриб чиқиш муддатига боғлиқ. Бизда Канада элчихонаси бўлмаганлиги ҳамда жуда кучайган карантин сабаб виза олиш жараёнлари анчагина қийин кечганди. Энг яқин виза марказлари Қирғизистон, Қозоғистон, Тожикистон, Туркия ҳамда Дубайда жойлашганди.\nКанада Сусамбил эмас...\nКанададаги 2 ойлик тажрибамдан келиб чиқиб айта оламанки, Канада Америка эмас, Канада Сусамбил ҳам эмас. Канадада тил билмасдан келиш ва ёки яшаш жудаям қийин. Очиқроқ бўлса-да айтаман, бу ерга келиш учун бирмунча маблағ ҳам талаб этилади. Бундан ташқари, Канадага келгач мослашиш жараёнини ҳам бошдан ўтказишингиз керак.\nТиббий текширувдан Ўзбекистонда туриб ҳам ўтса бўлади\nЮқорида санаб ўтган виза марказларида фақатгина бармоқ изларини топшириш, суратга тушиш ва шу кабиларни амалга ошириш мумкин. Визаларни расмийлаштириш эса фақатгина Москва ёки Польшадаги Канада элчихоналари орқали бўлади. Бармоқ изларини топшириш ҳам пуллик бўлиб, нархи 85 доллар эди. Бундан ташқари яна бир қанча харажатлар билан 200 долларча пул сарфлашингизга тўғри келади. Шундан сўнг сизнинг виза аризангиз кўриб чиқилади ва сиз Канада учун мос деб ҳисоблансангиз, сизга “medical” (тиббий текширувдан ўтиш) хати келади. Бу хатнинг юборилиши сизга виза берилиши эҳтимолининг юқорилигини билдиради.\nТиббий текширувдан Ўзбекистонда туриб ҳам ўтса бўлади. Тошкент халқаро клиникаси Канада ишончидан ўтган ягона тиббий муассаса ҳисобланади. Бу ерга қабулни олдиндан режалаштириб, тегишли анализларни топширасиз. Бунинг учун 240 доллар миқдорида тўлов қиласиз. Бу каби кучли тиббий текширувдан мақсад Канада соғлиқни сақлашга алоҳида эътибор қаратади. Бу ерда тиббиёт бепул ҳисобланади.\nТиббий текширувлардан муваффақиятли ўтгач, сизга “passport request” юборилади. Яъни, сиздан паспортингизни юбориш сўралади. Сиз паспортингизнинг асл нусхасини Москвадаги элчихонага юборасиз. У ерда паспортингизга виза урилиб, сизга қайтариб юборилади.\nТегишли вакцина билан эмланинг\nҲозирда коронавирус билан боғлиқ вазият сабаб Канада ҳукумати туристик, ишчи, талаба визаларини беришни вақтинча тўхтатган. Шунингдек, мамлакатга киришда ҳам, чиқишда ҳам тўлиқ эмланган бўлишингизни талаб қилишмоқда. Ҳукумат томонидан қабул қилинган вакциналар қуйидаги бештадир:\nАгар сиз ушбу вакциналардан бири билан эмланмаган бўлсангиз, 14 кунлик карантинга жойлаштириласиз. Бунда меҳмонхонада ўз ҳисобингиздан 14 кун яшашингиз керак.\nТизим сиздан ўзингизни яхши тутишни талаб қилади\nКанадага кирганингиздан сўнг сизнинг ўзингизни тутишингиз жудаям муҳим ҳисобланади. Кейинчалик яшаш, доимий яшаш учун рухсатнома олишда айнан сизнинг тарихингизга эътибор берилади. Ва мени ажаблантирган жиҳат шундаки, бундай талаблар, яъни келажакда муваффақиятга эришишни истаган кишиларнинг ўзини муносиб тутиши кераклиги фақатгина иммигрантлар учун эмас, балки канадаликлар учун ҳам бирдай тааллуқли. Бу эса ҳар бир кишини ўз келажагини қуриш учун ўзини муносиб тутишга ундайди.\nҚолаверса, канадаликларнинг ўзини тутиши ҳам менда ажойиб таассурот қолдирди. Хоҳ эрталаб, хоҳ кечқурун бўлсин, канадаликлар бир-бири билан мулойим сўрашадилар. Бунда ҳатто бир-бири билан таниш бўлмасалар-да, табассум билан “Good morning” дейишдан чарчамайди.\nҚурут олиб кириш мумкин эмас экан\nКанада билан боғлиқ таассуротларим Ўзбекистонда турибоқ бошланган. Учиш нархларига тўхталсам, чипталар мен келган пайти 2000-2500 долларга чиқиб кетди. Карантиндан олдин 800-900 доллар атрофида эди. Туркия орқали учиш ўзбекистонликлар учун маъқул вариант ҳисобланади. Биз ҳам Туркия орқали учиб келдик. Аэропортга келгач, қизиқ бир воқеа юз берди. Чемоданимни олиш учун борганимда бир полиция офицери ити билан кутиб турибди. Мен буни кўриб ўзимдан бироз шубҳаланиб қолдим. Менга айтяптики, сенда югуртдан тайёрланган нарса бор, уни олиб кириш мумкин эмас. Кейин чемоданни кўрсам, унда ўзимизни қурут бор экан. Уларга буни яхшилаб тушунтирдим, аммо барибир қурутни беришмади.\nКанаданинг ўзига хос табиати\nКанаданинг мени жудаям ўзига тортган жиҳати табиатидир. Бу табиатни асрашга алоҳида эътибор қаратилади. Ҳатто, шунинг учун бу ерда нефть ишлаб чиқариш таъқиқланган. Нефть бу ерга Альбертадан импорт қилинади. Шу сабабдан ҳам бензин нархи бироз қимматроқ. Бундан ташқари, аҳолиси, уларнинг бир-бирига муносабати, нарх-наволар ҳам анчагина муқобил. Яна бир диққатимни тортган жиҳат – Канадада фермерларга эътибор жудаям юқорилигидир. Аҳолининг энг бой, ўзига тўқ қатламларидан бири айнан фермерлардир. Бу ерда уларни жудаям ардоқлашади, ҳатто “No farmers, no food” (“Фермерлар бўлмаса, озиқ-овқат ҳам йўқ”) деб ёзилган шиорларни ҳам кўришингиз мумкин.\nБир кунлик иш ҳақига бир ҳафталик бозорлик қилиш мумкин\nНарх-наволар ҳақида гапирадиган бўлсам, биринчи навбатда, озиқ-овқат маҳсулотларининг нархи анчагина яхши. Яъни, бир кунлик иш ҳақингизга бемалол бир ёки икки ҳафталик озиқ-овқат сотиб олишингиз мумкин. Ижара харажатлари бирмунча қимматроқ. Талаба ёки бир киши ижара туришни истаса, 500 доллардан 1500 долларгача тураржой топиши мумкин. Биз оилавий турган хозирги уйнинг нархи 1300 Канада долларини (1000 АҚШ доллари атрофида) ташкил этади. Шунингдек, интернет, коммунал тўловлар ва транспорт учун харажатлар мавжуд. Интернет учун ойига 50 доллар, электр-энергия учун истемолга қараб 30-40 доллар сарфлаймиз.\nНисбатан кам, аммо аҳил, бир-бирига меҳрибон ўзбеклар\nБритиш Колумбияда ўзбеклар жудаям кам. Таҳминан 20-30 тача ватандошларимиз яшашади бу ерда. Ўзбеклар, асосан, Торонтода кўпроқ учрайди. Шунингдек, тожик биродарларимиз ҳам анчагинани ташкил этади. Камчилик бўлишига қарамай бир-бири билан жудаям иноқ, ҳурмат билан муносабатда бўлишади.\nКанадалик ҳайдовчиларнинг сигнал чалганини эшитмайсиз\nКанадада мигрантлар жудаям кўп. Бу ерда турфа хил миллат вакилларини учратишингиз мумкин. Аммо, Канада халқининг уларга жудаям очиқкўнгил эканлиги диққатга сазовор. Бундан ташқари, Канадада автомобиль бошқариш ҳақиқатан завқли ҳисобланади. Ҳайдовчиларнинг бир-бирига муносабатидан ўрганишимиз керак бўлган нарсалар кўп деб ўйлайман. Масалан, сигнал чалинганлигини ёки ҳайдовчиларнинг бир-бирига бақириб-чақирганини умуман эшитмайсиз. Табиатни асраш, табиатга нисбатан ҳурмат борасида ҳам канадаликлар барчага ўрнак бўла олади. Бугунги кунда экологик муаммолар жудаям долзарб аҳамият касб этиб турган бир пайтда бу каби хислатнинг ҳар бир миллатда, ҳар бир шахсда бўлиши муҳимдир.\nКанадада ҳам дарахтдан пул териб олмайсиз\nКанадага келиш истагида юрганларга баъзи тавсиялар бермоқчи эдим. Авваламбор, Канадада ҳам, дунёнинг бошқа давлатларида ҳам дарахтни тепиб пул ёғдириб бўлмайди. Бу ерда ҳам ўзингиз истаган мақсадларингизга эришиш учун кўп тер тўкишингизга, ўз устингизда ишлашингизга тўғри келади. Қўлингизда бирор ҳунар бўлиши ҳам умуман фойдадан ҳоли бўлмайди. Канадага келишдан олдин эса ўзингизга мос бўлган визалар билан батафсил танишиб чиқинг. Фақатгина расмий манбалардан фойдаланинг. Визадан рад жавоби чиқса ҳам кўнглингизни чўктирманг, кейинги сафарги виза учун ҳаракатни кучайтиринг. Ўзбекистонда ҳайдовчилик гувоҳномасини олишни тавсия қилиб қоламан. Барча Канадага келмоқчи бўлган кишиларга омад тилаб қоламан.\nДавлатбек Асадов суҳбатлашди\n19:35 / 07.01.2022\nКанадада аҳолининг ёш қатлами орасида мия билан боғлиқ номаълум касаллик тарқалаётгани аниқланди\n08:02 / 05.01.2022\nАҚШ маъмурияти вакилларининг Ўзбекистонга ташрифи ташкиллаштирилади\n11:25 / 29.12.2021\nКанада Ўзбекистонда виза маркази очишни режалаштирмоқда\n09:58 / 09.12.2021\nЯна икки давлат Пекин Олимпиадаси бойкотига қўшилди


Сув бўлса боғ бўлади – Сурхон тонги\nБош саҳифа / Қишлоқ хўжалиги / Сув бўлса боғ бўлади\nФеврал 13, 2018\tҚишлоқ хўжалиги Изоҳ қолдириш 1,056 Кўрилди\nМузработ туманидаги “Навбаҳор” массивида азалдан токзорлар барпо қилинганди. Бироқ сув муаммо бўлганлиги учун мевали боғлар ва токзорлар ҳосил бермай қолди. Ўтган йили бу массивда “ASG-SURXON EKSPORT IMPORT” агрофирмаси ишбилармонлари 2 минг гектардан зиёд майдонда интенсив боғ яратиш лойиҳаси асосида иш бошлашганди. Атрофда оқар сув муаммо. Тадбиркорлар сув келтириш чорасини топишди. Хориждан замонавий бурғулаш ускунасини келтириб, тўққиз жойда артезиан қудуқлари қазиб ерости сувларидан фойдаланишга қарор қилинди. Бугунгача 240 метр чуқурликда учта артезиан қудуғи қазилиб сув чиқарилди.\nОлдинги Қизамиқдан эҳтиёт бўлинг!\nКейинги Ибратли анъана


"Пластик карта тадбиркорга зарар"\n22 январ 2021, Тошкент вақти: 02:49\nПластик карта муаммолари\n“Эркин микрофон”га Андижон вилоятидан қўнғироқ қилган хусусий тадбиркор пластик карточкалар ва терминаллар билан ишлашнинг у каби ишбилармонлар учун ноқулайлик туғдираётган бир жиҳати ҳақи фикр билдиришни истади.\nУнинг сўзларига кўра, тадбиркорлар маҳаллий ҳокимликлар томонидан палстик карточкаларга савдо қилишга мажбурланмоқда. Аммо бу мажбуриятга бўйсуниш тадбиркорлар учун қимматга тушмоқда.\n- Бизда ҳокимият, налог пластикка савдо қилинглар, дейди, лекин биз пластикка савдо қила олмаймиз. Агар савдо қилсак, банкрот бўламиз. Мана шиферни Бектемирдан олиб келамиз. Бизга 14 минг сўмдан берамиз. 1,5 миллион йўлкира қиламиз, 1200та шифер келади. Донасига чатганда 1750 сўмга тўғри келади. 15850 сўмга тушади харажат бир дона шиферга клиентнинг машинасига юклаб чиқариб юборсак. Бизга 55 сўм қолади агар нақд пулга савдо қилсак. Агар пластикка савдо қилсак, банкка 14500 сўмни ўтказиб берганлик учун, фирманинг ҳисоб рақамига ўтказиб берганлиги учун 290 сўм пул олади бир дона шиферга. 2 фоиз оладида. 1250 сўм йўлкира, 16175 сўмга тушади. 16400 сотсак, қилган меҳнатимизга 65 сўм пул қолади. Банкда 290 сўм олади. Агар нақд пулга сотаëтган савдогар нархини туширса ëки шифердан кўпроқ синиғи чиқиб қолса, пластикка сотаëтган савдогар банкрот бўлади.\nЯна битта энг асосий муаммо шундаки, масалан мен унга пул ўтказсам 2 фоиз, дилер заводга пул ўтказса, 2 фоиз, завод запчаст олса 2 фоиз бўлиб 4-5 марта қўлга ўтгандан кейин у 8-10 фоизга айланиб қолади. Албатта ҳозир энг крайнийси савдогар. Савдогарни ушлайди. “Нимага 8-10 фоиз тепасига қўйиб бераяпсан?” дейдида жазони савдогар олаверади. Шунинг учун банк олаëтган 2 фоизни бекор қилиш керак Ўзбекистон бўйича. Буни битта район ëки вилоят ҳудудида ҳал қилиб бўлмайди. Бекор қилинганда нақд пулга олаëтган билан перечеслениега олаëтгани тенглашади. Аслида давлатнинг хоҳиши, бизнинг ҳам хоҳишимиз банкка топширишимиз керак и перечесление қилиб ўтказишимиз керак. Мен нақд пулга савод қиламан, агар нақд пулга савдо қилмасам, банкрот бўламан, дейди Андижон вилоятидан қўнғироқ қилган хусусий тадбиркор.\nҚашқадарё вилоятининг Чироқчи тумани, Араббанди қишлоғи, Беш чашма жамоа хўжалигидан боғланган 28 ёшли Ўрол Жумаев эса 80 ёшли отасига бериб келинган энг кам миқдордаги ойлик пенсия қарийб 8 ойдан буён тўхтатиб қўйилгани ҳақида сўзлади.\nУнинг сўзларига кўра, отасига айни пайтда 1 миллион сўмдан ортиқ маблағни давлатга қарз ўлароқ қайтариш мажбурияти ҳам юклатилган.\n- 2011 йил сентрябр ойидан бери пенсия тўхтатилди. Жумаев Ниғмат отам бўлади. Почтага телефон қилсак, январ ойи ҳам, феврал ойи ҳам, март ойи ҳам йўқ деяпти.\nОзодлик: Тўхтаб қолдими пенсия?\n- Сентябрдан бери бир сўм пул келгани йўқ.\nОзодлик: Отангизнинг ëши нечада?\nОзодлик: Қанча пенсия оларди?\n- 96 минг 600 ми энг кам пенсияни олиб келган.\nОзодлик: Нимага тўхтатишибди?\n- 20 йиллик иш куни сўраяпти.\nОзодлик: 20 йиллик иш фаолиятига оид маълумотнома сўраяптими?\nОзодлик: Олиб бориб бердингларми?\n- Йўқ. Архивда бир-бирига солади.\nОзодлик: Улар сўраëтган даврда отангиз қаерда ишлаган?\n- Отам 1952 йил трактор ҳайдаган экан. 1953 йил сентябрда армияга бориб уч йил хизмат қилиб келган экан. Ундан кейин 2 йил мардикорликда ишлаб, 60-йилларими мол боққан экан.\nОзодлик: Ўзи отангизнинг меҳнат дафтарчаси бўлганми?\n- Бўлганми бўлмаганми йўқ у ëғи. Барибир архивда документда бўладику.\nОзодлик: Нима деди архив?\n- Архив билмаймиз, деди. У документлар йўқ деди. Унинг устига қарз ҳам қилиб қўйибди. У қандай қарз бўлади?\nОзодлик: Қанча қарз бўлди?\n- 1 миллион саккиз юз қанча деяëтган эди.\nОзодлик: Меҳнат дафтарини топа олмаяпсизлар.\n- Йўқ, топа олмаяпмиз, дейди Қашқадарё вилоятининг Чироқчи тумани, Араббанди қишлоғи, Беш чашма жамоа хўжалигидан боғланган 28 ёшли Ўрол Жумаев.\nҚашқадарё вилоятининг Чироқчи тумани туманидан “Эркин микрофон”га боғланган яна бир 53 ёшли Худойберди Кўкмуродов эса икки йил муқаддам ўз жонига қасд қилган 30 ёшли ўғлига нисбатан адолатсизлик бўлганини айтмоқда.\nУ киши туҳмат боис ўғли ўз жонига қасд қилгани ва буни исботлашга барча далил исботлари бўлишига қарамай, икки йилдан буён ҳуқуқ-тартибот идоралари остонасида сарсон қолаётганини иддао қилмоқда.\n- Мана икки йил бўлди ҳозир, юқоридан эмас, пастдаги мансабдорлар умуман бажармайдида ишларни. 2010 йилда менинг ўғлим туҳматдан ўзига ўзи қасд қилдида. Туҳматлигини исботловчи ҳужжатларим бор. 10-синф ўқувчиси ҳомиладор бўлиб қоладида. Катта тоғаси, булар туҳмат қилиб келадида “Ўғлингиз шундай қилибди. Шундан ҳомиладор экан” дейди. Мен бунинг текширилишини сўрайман. Хуллас улар текширишга рози бўлмайди. Ҳаммаси жиддий нима қилгандан кейин ўзини ўзи осиб қўяди. Кейин мен уни прокуратурага бераяпман. Ҳомиладорлик аниқланганда 26 ҳафта 4 кунлик бўлиб чиқади ҳомиласи. “Энди бола туғилсин. ДНК қилинади” дейди. Бола 2010 йилнинг 20 июл куни кечаси туғилади. Кейин мен туғруқхонага бориб кўраман. Бола бир йилга етди, энди текширамиз, дейди. Мен шу кунни интиқлик билан кутаман 2011 йил 20 июлни. Билмайман ҳеч қандай жавоб бўлмади. Ҳеч қандай чора кўрилмади. Президент қулоқ солади деган униддаман. Ҳар қандай ишларни ҳал қилганларини эшитганман. Лекин ҳеч уланиш имкони бўлмаяпти. Сизлар масъул эмассизлар, шунда ҳам чиқмаган жондан умид деб энди, мана ҳайвон ҳам боласи ўлса айрилмай ëтадику. Болам 1987 йилда туғилган эди. Касби ўқитувчи эди. Ҳам усталик қиларди, дейди Қашқадарё вилоятининг Чироқчи тумани туманидан боғланган 53 яшар суҳбатдош Худойберди Кўкмуродов.


Охунжон Ҳакимов: журналист, шоир, драматург МАҲОРАТЛИ ПУБЛИЦИСТ – Фарғона ҳақиқати\nОхунжон Ҳакимов: журналист, шоир, драматург МАҲОРАТЛИ ПУБЛИЦИСТ\nBy ferpravda.uz 22.11.2021\nАдабиёт билан публицистикани бир-биридан айри тасаввур қилиб бўлмайди. Тўғрироғи,\nпублицистика адабиёт бағридан ўсиб чиққан ижод тури саналади. Уларнинг асоси ҳам, воситаси ҳам, яратадигани ҳам, етказадигани ҳам СЎЗдир. Бу икки ижод турини СЎЗ боғлайди, СЎЗ ажратади, СЎЗ улуғвор қилади. Шу СЎЗ туфайли аксарият ёзувчилар ўзларининг ижодий эксприментини публицистика лабораториясида олиб борадилар. Бунга ёзувчилар ижодидан истаганча мисол келтириш мумкин. Марк Твен, Эмил Золя, Эрнест Хеменгуэй, Абдулла Қодирий, Чўлпон, Чингиз Айтматов, Одил Ёқубов, Хуршид Дўстмуҳаммад, Эркин Аъзам. Бу рўйхатни узоқ давом эттириш мумкин. Инчунин бунга Ўзбекистон халқ шоири Охунжон Ҳакимовнинг публицистик фаолияти ҳам яққол мисол бўла олади.\nОхунжон Ҳакимов нафақат миллий адабиётга, балки ХХ аср ўзбек публицистикаси ривожига улкан ҳисса қўшган ижодкорлардан саналанади. У институтни тамомлагандан кейин 1956 йилда “Коммуна” (ҳозирги “Фарғона ҳақиқати”) газетаси таҳририятига ишга киради. Бу ерда ўн йилдан ортиқроқ вақт мобайнида аввал мухбир, кейинроқ махсус мухбир (сўнг адабий ходим) бўлиб ишлади. “Коммуна” газетаси ҳақиқий маънода Охунжон аканинг қаламини чархлади. У дастлаб хабар, корреспонденциялар ёзган бўлса, кейинроқ ижтимоий ҳаётнинг турли мавзуларига бағишланган жиддий таҳлилий мақолалари, публицистик материаллари билан газетхонларнинг эътиборига тушди.\nЎша пайтларда собиқ шўролар тузуми шароитида газетанинг асосий вазифаси коммунистик партия мафкурасини тарғиб қилиш бўлган. Шунинг учун бугунги кўз билан қараганда матбуотга тоталитар тузумнинг таъсири бошқа соҳаларга қараганда анча кучли бўлганини эътироф этмаслик мумкин эмас. Ана шундай мураккаб даврда газетада ишлаган журналист-ижодкор учун ҳукмрон тузумнинг йўриғидан юрмаслик душвор эди. Кўнгилга таскин берадигани, журналистлар ҳаёт ҳақиқатини акс эттиришда ўзбек тилининг миллий хусусиятларидан моҳирона фойдаланган. Бу, айниқса, Охунжон Ҳакимов ижодий фаолиятида яққол кўзга ташланади. Унинг ижодини ўрганиш учун Ўзбекистон Миллий кутубхонасида “Коммуна” газетасининг ўн йиллик тахламларини кўриб чиқдик.\nЭътиборли жиҳати шундаки, Охунжон Ҳакимов 1956-1966 йилларда газетада фаолият олиб борганда жуда кўп журналистик материаллари чоп этилган. Уларнинг жанрлар политраси ранг-баранг бўлиб, хабар, корреспонденция, лавҳа, репортаж, ҳисобот, таҳлилий, муаммоли мақолалар, шарҳ, тақриз, фельетон, очерк кабиларни ўз ичига олади. Газетада бошқа жанрларга қараганда ахборий жанрлар, хусусан, хабарлар камроқ учрайди. Одатда ахборот жанрининг асосий вазифаси содир бўлган воқеа-ҳодиса ҳақида оммага хабар бериш бўлгани учун расмий, кўпинча фақат фактлардан иборат бўлади. Шунга қарамай Охунжон аканинг айрим хабарлари белгиланган ушбу қолиплардан фарқ қилишига гувоҳ бўлдик. Биргина мисол. “Коммуна” газетасининг 1962 йил 16 сентябрдаги 184-сонида “Ҳинд тили ўргатила бошланди” сарлавҳали хабари чоп этилган. Хабар шундай бошланади: “Ўқитувчи Дилдора Самкаева синфда пайдо бўлганда, болаларнинг ғала-ғовури бирдан тинди. Ўқитувчи стол олдига келиб болаларга юзланди.\n– Намасте! – янгради ўқув-чиларнинг овози.\n– Бетхо, – деди ўқитувчи ўқув-чиларга қараб.\nЎқувчилар шу чоқ ўз парталарига ўтиришди. Дарс бошланди…\nФарғона шаҳридаги 1-мактаб синф хоналарида янги ўқув йилидан бошлаб ана шу нотаниш, аммо юракка яқин айтилган сўзлар эшитила бошланди. Ҳа, бу тилда биз жуда кўп ажойиб, дилни мафтун этувчи қўшиқлар эшитганмиз. Бу тил, ҳинд тили… биринчи марта ўқитила бошланди”.\nХабарнинг ифодаси оддий, осон тушунилиши билан ўқувчининг эътиборини тортади. Газетада, шунингдек, Охунжон Ҳакимовнинг танқидий-таҳлилий репортажлари, муаммоли мақолаларига кенг ўрин берилган. Тўғри, уларнинг кўпчилиги ўша пайтда коммунистик партия қўйган ғояларни тарғиб қилишга бағишланган. Шу билан бирга, аҳоли маънавияти, жойлардаги реал муаммоларга бағишланган мақолалар ҳам борки, кўтарган муаммонинг сабаб-оқибатларини ўрганиш, таҳлил қилиш орқали ечимини топиш, уларга мутасаддиларнинг эътиборини қаратиш журналистнинг ҳамма даврда ҳам асосий вазифаси эканлигини ҳисобга олсак, бундай материаллар бугунги кун учун ҳам долзарб аҳамиятга эга. Унинг “Ҳамма нарса тахт бўлсин”, “Маданий-маиший хизмат кўрсатишни текширамиз”, “Китоб оммага”, “Чуқур таҳлил, принципиал танқид”, “Эзгу мақсад билан” сингари журналистик материаллари фикримизга далил бўла олади.\nОхунжон Ҳакимовнинг бадиий-публицистик жанрларда ёзган дастлабки материаллари ҳам “Коммуна” газетасидан ўрин олди. Унинг очерк, лавҳа, шарҳ, фельетонлари ҳаётийлиги, халқчиллиги билан ўқувчи эътиборини тортади. “Маърифатчи”, “Истиқболга чорлайди”, Адҳам Раҳмат билан ҳаммуаллифликда ёзган “Ёзёвон таронаси”, “Яшайвер орденли Фарғонамиз!” (ҳаммуаллифликда) сингари очерклари, “Нафс бандаси” сарлавҳали фельетони, “Меҳнат камолотга етказади” номли шарҳи ана шулар жумласидандир.\nОхунжон Ҳакимов публицист сифатидаги камолоти “Совет Ўзбекистони” (ҳозирги “Ўзбекистон овози”) газетасида ишлаб юрган кезларида намоён бўлади. У 1966-1986-йилларда газетанинг Фарғона вилояти бўйича махсус мухбири бўлиб ишлади. Шу йиллар давомида унинг газета саҳифаларида ўнлаб очерклари, фельетонлари, танқидий-таҳлилий мақолалари чоп этилди. “Залвор одимлар” (Йўлдош Сулаймон билан ҳаммуаллифликда), “Ёғочларга битилган достон”, “Алп қадамлар”, “Олтин водийни кезганда”, “Жилолар жилваси”, “Қувасой кўрки” сингари лавҳа ва очеркларида турли соҳа вакилларининг: деҳқонлар, ҳунармандлар, қурувчи, пиллакору ўқитувчининг образини жуда ишонарли ва ўзига хос қилиб тасвирлайди.\nОхунжон Ҳакимов публицистикаси ҳақида гап кетганда, аксарият ҳолларда унинг машҳур фельетон устаси бўлганлигига урғу берилади. Улар тасвирнинг ишончлилиги, ифоданинг соддалиги, халқона услубнинг устунлиги билан эътиборга лойиқдир. Умуман публицист қайси мавзуда, қайси жанрда ёзмасин, ҳамиша одамларга яхшилик қилиш, яхшилик тарқатиш, имонига собитлик, юксак маънавиятни, бир сўз билан айтганда, эзгуликни тарғиб қилади, эзгуликка хизмат қилади.\nОхунжон Ҳакимов публицистикасини бир-биридан долзарб, тили аччиқ, сўзи кескир, шу билан бирга, ўзига хос заҳархандалик билан ифодаланган, ўқиганда лабингизда табассум пайдо қиладиган фарғонача ҳазилларга бой фельетонларисиз тасаввур этиб бўлмайди. Унинг ижодини ўрганишлар давомида фельетонлари “Коммуна”га нисбатан “Совет Ўзбекистони” газетасида кўпроқ чоп этилганига гувоҳ бўлдик. Бу албатта, тажрибанинг ошиши, маҳорат билан боғлиқдир, балки. Унинг “Совет Ўзбекистони” газетасида чоп этилган “Текинхўрлар”, “Офтобда қатиқ ялашганлар”, “Тўғаноқлар”, “”Профессор” директор бўлмоқчи”, “Мендан кетгунча”, “Масъулиятсизлик қачонгача”, “Юмшоқ супурги” сарлавҳали фельетонларида жамиятда учрайдиган порахўрлик, юлғичлик, фирибгарлик, ўзгалар ҳақига хиёнат қилиш каби салбий иллатлар фош этилади.\nОхунжон Ҳакимов ёзган фельетонларнинг ўзига хослиги шундаки, бирор бир воқелик, характер ёки ҳаракатни мақоллар, ўхшатишлар, қочирмалар билан ишонарли ифодалайди. У халқона диалоглардан кўп фойдаланади. Ўқувчи воқеани кўргандай бўлади. Фикримизнинг исботи сифатида фельетонларининг биридан мисол келтирамиз.\nПублицистнинг “Офтобда қатиқ ялашганлар” (1980 йил, 27 июль) сарлавҳали фельетонида шундай ёзади:\n“Бошлиқ Н.Мукаррамов кўзларини чирт юмиб, ўтган воқеаларни эслади. Ўшанда нима бўлганди-я. Ҳа, бўлди, бўлди, эсига тушди. Яна Т.Мамаризаев эшикдан сирғалиб олдига кирганди-ю, бир нималар деганди.\n– Лўнда-лўнда мукофотлар, иззату икромларга эга бўлишни истайсизми? – деб сўраганди бош бухгалтер, “хўппа семиз” папкасини қўлтиқлаб хиёл эгилганча. Уларнинг кўзлари маъноли тўқнашди. Бири содда муғомбирлик билан боқса, иккинчиси овини пойлаб турган тулкининг кўзлари бўлиб қарайди…\n– Албатта истайман. Қани, қайси бошлиқ буни истамайди, акаси. – деганди Н.Мукаррамов ҳам тап тортмай. – Гапингни қара-ю, нима қуруқ креслога ўтириб тер тўккани келганманми? Мен ҳам одамман, менга ҳам мақтов, обрў, қўша-қўша мукофотлар, бўлар-бўлмасга келадиган пуллар ёқади. Хўш, бунга қандай эришиш мумкин-а?”\nАҳамиятли жиҳати шундаки, Охунжон Ҳакимов публицистиканинг турли жанрларида ижод қилганига қарамай, газетхонлар унинг айнан фельетонлари орқали танишарди. Фельетонларида жамиятдаги турли иллатларни очиб ташлашда водий аҳлининг сўзамоллиги, топиб гапириши, қизиқчилиги, ишоралар, коса тагида ним коса усулларидан кенг фойдаланган.\nОхунжон Ҳакимов қатор пуб-лицистик мақолалари, очерк ва фельетонлари унинг китобларида ҳам акс этган. Улар давр ўзгариши, муаллифнинг мушоҳадалари асосида қайта ишланган, тўлдирилган бўлиши мумкин. Биз икки ота-хон газета тахламларини кўздан кечириш, муаллифнинг мураккаб даврдаги ижодини холис, танқидий назар билан ўрганиш орқали Ўзбекистон халқ шоири, маҳоратли публицист Охунжон Ҳакимов умрининг охиригача СЎЗга бор меҳрини берганига, СЎЗни қадрлаганига, СЎЗга содиқ қолганига амин бўлдик. Ёшларимизга Охунжон Ҳакимовнинг ижодини ўргатиш, публицистикасини алоҳида илмий тадқиқ этиш, мақолаларининг библиографиясини яратиш олдимизда турган муҳим вазифалардандир. Зеро, эл севган адибдан ўрганадиганларимиз ҳали жуда кўп.\nЎзбекистон Журналистика ва оммавий коммуникациялар университети медиа назария-си ва амалиёти кафедраси мудири, филология фанлари номзоди, доцент.\nАжабо! КРЕДИТОМАНИЯ — ҚАРЗДОРЛИККА ҚАРАМЛИК\nУСТОЗ ИЖОДИ ҲАҚИДА СЎЗ


“Ливерпуль” Шомуродовга ўйин бермаган ҳимоячини олади\n15 февраль, 2021, 09:40\nТеглар:Элдор Шомуродов | Ливерпуль\nУ юқори савияли ҳимоячи экан...\nЮрген Клопп ўз жамоаси таркибида “Торино” ҳимоячиси Глейсон Бремерни кўрмоқчи. Бу футболчи етакчилигидаги “Торино” ҳимоячилари А Сериянинг ўтган турида “Женоа” ҳужумчилари, хусусан, иккинчи бўлимни тўлиқ ўтказган Элдор Шомуродовнинг гол уришига йўл қўймади.\nҚишки трансфер ойнаси ёпилиши арафасида “Ливерпуль” Озан Кабак ва Бэн Дэвисни харид қилганди. Кабак “Лестер”га қарши ўтказилган учрашувда ўзини кўрсата олмаган бўлса, Дэвис дарров жароҳат олиб сафдан чиқди. Шу боис, Клопп бошқа ҳимоячи излаяпти.\nЮрген Клопп ҳимоя чизиғини ислоҳ қилмаса, жамоа келаси мавсум Европа Чемпионлар лигаси йўлланмасидан қуруқ қолиши мумкин. Ҳужум ҳар қанча кучли бўлмасин, ишончли мудофаасиз муваффақият қозониб бўлмайди.\nБремер Клопп учун идеал вариант ҳисобланади. 23 ёшли бразилиялик футболчти ҳимоя маркази ва чап қанотида ишончли ўйнайди ва жароҳатларга анча чидамли барқарор ўйинчи ҳисобланади.\nАйни пайтда Бремернинг трансфери 10 миллион фунтга баҳоланмоқда. Агар “Торино” мавсум охирида қуйи лигага тушиб кетса, бразилиялик футболчини қўлга киритиш янада осонлашади.\nАПЛ грандлари очко йўқотди, Шомуродов жамоаси Роналдудан дарс олди, "Реал" "Атлетико"ни тўхташга мажбур қилди - бу ҳафта кучли бешлик чемпионатларида нималар юз берди?


Расулуллоҳ алайҳиссаломнинг Мадина аҳли учун қилган дуолари | Azon.uz - Ахборот-таҳлилий портал\nРасулуллоҳ алайҳиссаломнинг Мадина аҳли учун қилган дуолари\n15:14 24.04.2019 811\nМадинанинг Аллоҳ ва Унинг наздида ажралиб турувчи беҳисоб жиҳатлари ва фазилатлари кўп. Ушбу маънони ҳадис ва бошқа асарлар ҳам таъкидлайди. Расулуллоҳ солллаллоҳу алайҳи ва салламнинг дуолари ва ҳадислари эса, Мадинанинг дунё ва охират яхшиликларини жам қилганини англатади.\nОйша розияллоҳу анҳудан ривоят қилинган ҳадисда, Расулуллоҳ солллаллоҳу алайҳи ва саллам айтдилар: “Ё Аллоҳ, бизларга Мадинани худди Маккани яхши кўрганимиздек ва унданда суюкли қилгин, унга барака бергин, уни бизлар учун соғлом шаҳар қилгин....”, – дедилар.\nБошқа ҳадисда, Али розияллоҳу анҳудан ривоят қилинади: “Расулуллоҳ саллаллоҳу алайҳи васаллам билан Мадинадан чиқдик. Саъд ибн Абу Ваққосга тегишли Ҳарра деган жойдаги сувли ўринга етиб келдик. Расулуллоҳ соллаллоҳу алайҳи ва саллам: “Таҳоратга сув келтиринглар”, дедилар. Таҳорат қилиб бўлгач, ўрниларидан туриб, қиблага юзландилар, сўнг такбир айтиб, орқасидан: “Эй, Аллоҳ! Иброҳим Сени банданг ва халилинг (дўстинг) эди. Макка аҳлига барака сўраб дуо қилди. Мен Муҳаммад банданг ва расулингман. Мадина аҳлига уларнинг мудди ва соълари (ўлчов бирликлари)да Макка аҳлига берган баракангнинг икки баробарида баракасини беришингни сўрайман. Бир барака икки барака ўрнида бўлсин” дедилар” (Имом Термизий ривояти).\nАллоҳ Расуллулоҳнинг ушбу дуоларини ижобат қилди, ушбу гўзал дуо сабабидан мадиналиклар унинг барокати соясида яшайдилар. Шунинг учун ҳам Мадина шаҳри ер юзидаги барча мусулмонлар учун суюкли маскандир. Бунга сабаб Расулуллоҳнинг барака сўраб қилган дуоларидир.\nАнас ибн Молик (р.а)дан ривоят қилинади, у киши Расулуллоҳнинг шундай деганларини эшитганлар: “Ё Аллоҳ, Мадинага Маккага берган баракангнинг икки бараварини бергин”, – дедилар.\nАбдуллоҳ ибн Умар(р.а)дан ривоят қилинади: “Отам Умар ибн Хаттобдан шундай деганларини эшитдим: Мадинада қийинчилик, очарчилик, етишмовчилик кучайиб, нарх-наво кўтарилиб кетди, шунда Набий саллаллоҳу алайҳи ва саллам: “Эй Мадина аҳли, сабрли бўлинглар, сизларга хушхабар бор. Чунки мен сизларнинг ўлчовларингизга барака беришини сўраб дуо қилдим, ҳаммаларингиз бўлинмасдан еб-ичаверинглар! Чунки бир кишига етган таом икки кишига ҳам етади, икки кишига етган таом тўрт кишига, тўрт кишига етган таом беш, олти кишига ҳам етади”, – дедилар”.\nИмом Муслим ўзлари Абу Ҳурайра (р.а)дан ривоят қилган ҳадисда айтади: “Одамлар энг аввалги пишган меваларни Расулуллоҳга олиб келардилар, ва Расулуллоҳ мевани олиб шундай дердилар: “Ё Аллоҳ, бизларнинг меваларимизга, шаҳримизга, ўлчовларимизга барака ёғдиргин. Ё Аллоҳ, Иброҳим сенинг дўстинг ва набийингдир ва мен ҳам сенинг набийинг ман, у Макка аҳлига дуо қилди, мен Иброҳим а.с. дуо қилганининг икки баробари мислича Мадина ҳаққига дуо қиламан”. Ровий айтадиларки, сўнгра Расулуллоҳ ўша мевани Мадинадаги энг ёш бўлган болаларга берардилар”.\nМадинада имон жамланади, Абу Ҳурайра (р.а)дан ривоят қилинган ҳадисда Расулуллоҳ (с.а.в)айтдилар: “Иймон Мадинага ҳудди илон ўз инига қайтгани каби қайтади”. Яъни, илон уйидан чиқиб озуқа талабида чиқиб, уни топгач, инига қайтгани каби. Иймон ҳам Мадинада кенг ёйилди, ҳар бир мўмин киши Расулуллоҳни яхши кўрганлигидан қалб-қалбидан Мадинага интилади. Бу эса барча вақтларни ўз ичига олади. Мусулмонларнинг Набий (с.а.в.) даврларида Мадинага интилишлари Расулуллоҳдан таълим олиш учун эди. Саҳобийлар, тобеинлар ва таба тобеинлар даврида эса уларга эргашишлик учун эди, ундан кейин эса Мадинада Набий (с.а.в.) масжидларида намоз ўқиш учун келадилар ва қиёмат яқин қолганда бошқа тарафларда иймон қолмаганида ҳам Мадинада иймон қолади.\nМадина аҳлини қўрқитмоқчи бўлган кишиларни Расулуллоҳ мазаммат қилганлар. Саҳиҳи Бухорийда Ойша розияллоҳу анҳодан ривоят қилинади: “Мен Саъддан Расулуллоҳнинг шундай деганларини эшитдим: “Мадина аҳлига ҳеч ким макр қилмайди, агар шундай қилса, худди сувда туз эриб кетгандай эриб кетади”.\nМанбалар асосида А. Нуруллоҳ ўғли тайёрлади\n06:05 16.08.2019 471\n22:00 28.04.2019 485\nМадинаи мунавваранинг фазилати ёки Дажжол чиқар пайтда унинг етти дарвозаси бўлиши\n16:00 22.04.2019 1971


Грузияда Россия президенти сайлови учун сайлов...\n18.03.2018 12:42 0 1320\nФото: Frank Miller /\tCommons.wikimedia.org\nШвейцариянинг Грузиядаги элчихонаси қошидаги Россия манфаатлари секцияси вакили Грузия ҳудудида Россия президенти сайлови учун сайлов участкалари очилмаслиги ҳақида хабар берди. Бу ҳақда «Интерфакс» агентлиги маълумотига асосланиб, «Aif.ru» нашри маълум қилди.\nАгентлик манбасининг изоҳ беришича, Грузия ва Россия ўртасида дипломатик алоқалар мавжуд эмаслиги туфайли грузин ҳукумати ташаббуси билан Грузия ҳудудида Россия президенти сайлови бўлиб ўтмайди.\n«Президент сайлови вақтида Грузияда бўлган Россия фуқаролари қўшни давлатлар — Озарбайжон ва Арманистонга бориб овоз беришлари мумкин», — деган дипломат.\nБугун, 18 март куни Россияда президент сайлови бўлиб ўтмоқда. Унда рекорд миқдорда халқаро кузатувчилар иштирок этиши кутилаяпти.\nРоссия Грузия президент сайлови


ЎзА - Алматида Қурбон Ҳайитининг биринчи куни 1 минг 200 кишига қурбонликка сўйилган гўшт тарқатилди\nАлматида Қурбон Ҳайитининг биринчи куни 1 минг 200 кишига қурбонликка сўйилган гўшт тарқатилди\nҚурбон Ҳайитининг биринчи куни Qurban-2020 онлайн-платформаси орқали 296 бош уй ҳайвони, жумладан, 6 бош йирик шохли қорамол қурбонликка сўйилди, деб хабар беради «Казинформ» ахборот агентлиги.\nБарча қурбонликка сўйилган гўштлар 1 минг 200 нафар эҳтиёжманд одамларга тарқатилди. Ушбу хайрия тадбирига 80 нафар кўнгилли, 6 та микроавтобус, 30 та енгил автомобиль жалб қилинди.\nАлмати шаҳар давлат бош санитария врачининг 31 июлдан 2 июлгача бўлган даврда коронавирус тарқалишига йўл қўймаслик мақсадида қабул қилинган қарорига мувофиқ оммавий йиғинлар, тадбирлар ўтказилиши тақиқланган.\nБундан ташқари, шаҳар ҳудудида одамлар тўпланиб қурбонликка мол сўйиш, автомашиналарда ҳайвонларни сотишга йўл қўйилмайди. Байрам кунлари кушхоналар ва мол бозорлари ишламайди. Фақат қурбонликни Алмати бош масжиди томонидан белгилаб берилган жойларда онлайн режимда амалга оширганлар бундан мустасно.\nБундан аввал Қурбон Ҳайитида эҳтиёжманд оилаларга қурбонликка сўйилган мол гўштлари ташкилий тарзда етказиб берилиши ҳақида хабар берилган эди. 1 минг 300 дан зиёд киши қурбонлик гўштини олиш учун онлайн мурожаат қилган.


Биринчи ҳижобли соқчи – Ўзбекистон\nГлавная / Жаҳон / Ажоибот / Биринчи ҳижобли соқчи\nanvarj63 06.04.2017\tАжоибот, Жамият, Маданият Comments Off on Биринчи ҳижобли соқчи 175 Показы\nБундан аввал аёлларга хос бўлмаган касблар ҳақида ёзган эдик. Аммо сўнгги пайтларда муслималар орасида ноанъанавий касб танлаш урфга айланмоқда.\nБунга мисол Канаданинг Торонто шаҳрида яшайдиган ёш муслима бўлди.\nMississauga университети талабаси бўлмиш Юсра Сайид фуқаролар ҳуқуқини муҳофаза қилиш органларида ишлашга қарор қилди.\nЎқишни якунлаганидан сўнг Торонтонинг Муҳожирлик марказига ишга кирди, сўнгра Garda Security хусусий муҳофаза қилиш корхонасининг хавфсизлик бўлимига ишга жойлашди. Ёш муслима эришган нуқтасида тўхтаб қолмай, ўз кучини Канаданинг Peel Regional Police полиция участкасида синаб кўришга қарор қилди.\nШундай қилиб, у махбуслар соқчилари офицери бўлиб ишга кирди. Юсра касбдошлари билан махбусларни Брамптон судига етказади.\nБу лавозимда ишлайдиган аёллар кўп бўлса-да, аммо ҳижоб ўраб юрадиган ягона аёл – бу Юсрадир. У аёллар ўз орзуларига етишишларида қатъиятли бўлишлари учун унинг ҳаёти илҳом бағишлашига умид қилади.\nПред. Москва шаҳрида шайх Муҳаммад Содиқ Муҳаммад Юсуф раҳимаҳуллоҳ хотираларига бағишланган тадбир ўтказилди\nСледующая Эр хотин жинсий азоларини ялаши мумкинми?


МИБ ривожлантириш жамғармаси 5 млрд сўмга қураётган "Сой бўйи" сайлгоҳи 9 майда очилади\n21 апрел 2021, Тошкент вақти: 08:02\n“Сой бўйи” сайилгоҳи. Сурат Бош прокуратуранинг Фейсбукдаги саҳифасидан олинди.\nБу ҳақда Озодликка хабар қилган Бош прокуратура матбуот хизматига кўра, сайлгоҳ лойиҳасига кирувчи турли объектлар қурилишига Бош прокуратура ҳамда Тошкент шаҳар прокуратураси ходимлари "бош-қош бўлмоқда".\nТошкент шаҳар ҳокимлиги матбуот хизмати маълумотига таяниб, маҳаллий нашрларнинг хабар қилишича, шу кунда пойтахтнинг Олмазор туманидаги Қорасарой кўчасидан Тараққиёт кўчаси бўйлаб то Келес йўли кўчасигача бўлган “Дамариқ” каналининг соҳилбўйи ҳудудида “Сой бўйи” сайилгоҳини ташкил этиш лойиҳаси амалга оширилмоқда.\nБош прокуратура матбуот хизмати 2018 йилнинг 30 ноябрида “Сой бўйи” сайилгоҳи Мажбурий ижро бюроси ривожлантириш жамғармасининг 5,0 млрд. сўм маблағи ҳисобидан амалга оширилажагини хабар қилган эди.\nМИБ сайлгоҳ қурилишини Вазирлар Маҳкамасининг 2018 йил, 30 июлидаги фармойишига биноан амалга оширмоқда.


Ирим-сиримлар | Muslimaat.uz\nМанзилингиз:Муслимаат»Илм ва амал»Илм»Ирим-сиримлар\nBy Muslimaat.uz on\t Dekabr 19, 2012 Илм\nБу йил ашуро куни тўғрисида бир қўшнимиздан эшитиб қолдим. У «Ашуро куни рўзғорда кенгчилик қилинса, рўзғордаги етти хил нарсанинг ҳар биридан 2кгдан олинса баракали бўлармиш?! Муҳаррамнинг биринчи куни арафасида рўзғорга бозорлик қилинса йил бўйи уйда барака бўлар экан», – деди.\nШу ерда савол туғилади. Инсон нега бир ишни қилиш керак дейилганда унинг асл моҳиятидан четлашиб, ўзининг кўнгил кўчасига қараб иш тутади? Айниқса, бу ишда аёллар фаоллик кўрсатадилар. Хурофот, бидъат ишлар шу йўсин кўпайиб, унга астойдил амал қила бошлайдилар. Ҳатто бу ишда ўзларига далил-дастаклар ҳам топиб оладилар. Гоҳида бошқа дин иримларидан кириб қолган асарларни ҳам урф-одатларимизга шу қадар аралаштириб юборамизки, тўғрими-нотўғрими, ҳеч ким эътибор бермай амал қила бошлайди.\nБидъатлар, хурофотлар, иримлар, шумланишлар арзимас ёки тўғри иш бўлиб кўрингани билан динимиз, эътиқодимиз, амалимиз жавҳарига таъсир қилишини ўйлайлик. Аёллар бу нарсага кўпроқ мойилдирлар, деган фикр бор экан, келинг, энди биз, аёллар, айни шу нарсаларга илм билан тўғри йўлни топишга ҳам мойил бўлайлик. Ўзаро бир-биримизни яхшиликка чақирайлик.\nТасаввур қилиш учун бидъатларга қарайлик. Масалан, майит эгаларидан аёллар 40 кун сочини (бошини) ювиб-тарамасин, бу нарсада тароқ бошига тегиши билан қабрдаги майитнинг терисига озор етади… 52- кечада майит ювилган жойга игна санчиб қўйилса, қабрдаги майит шишиб шу куни ёрилишига тўғри келади, игна ёрдам беради. Мана шу 52- кун учун тайин қилинган вазифалар ҳам бор, деган бидъат гаплар юқоридаги гапимизга яққол мисолдир.\nАввалги вақтларда уйларни қуришда тахта полдан фойдаланилмаган. Чақалоқ туғилган уйда чилла иримларидан мисол: гўдакнинг йўлдошини уйнинг бурчагига ўғил бўлса ошиқ, қиз бўлса қўғирчоқ билан кўмилган. Иккита чиллали онани бир-бирига қўшмаслик ёки аза чилласи билан чақалоқ чилласини аралаштирмаслик, сешанба ва пайшанба кунлари кир ювмаслик расм бўлган.\nҚайнонам раҳматли 70-йилларнинг бошида 100 йил умр кўриб, вафот этганлар. У киши илмли, зуҳдли, обида, тақволи аёл эдилар. Фарзандларидан бир нечалари қори, олим бўлиб етишишган. Шу киши бизга иримлар, бидъатлар нотўғри эканлигини ўргатар эдилар. У кишини ёшликдан таниган-билганларнинг айтишларича, фарзанд кўрганларида гўдакнинг йўлдошини киндиги кесилгач, боғнинг тўрига олиб бориб ташланг, кучуклар манфаатлансин, дер эканлар. Ўзим аёл бўлсам ҳам, аёлларни кераксиз ишлари учун ёқтирмайман, дер эканлар. Мен бир куни отаси раҳматлига «Аёл киши якшанба куни сочини ювса, эрининг умри қисқа бўлади, деган ирим бор экан», десам, у киши «Ундай бўлса, сиз ҳар якшанба ювинг», дедилар. Бу билан барча аёллар хурофотчи ёки бир гуруҳлари бутунлай хатодан холидирлар. деган фикрдан узоқмиз. Умримиз борича, ҳаммамиз доимо тавбада бўлишга, билмаганларимизни ўрганишга масъулмиз.\nУламолар: «Бидъат – ибодат ё одатда бўлсин, яхши ёки ёмон бўлсин – Қуръон ва суннатда йўқ ҳамда янги бўлган нарса», деб таърифлаганлар.\nЖарир ибн Абдуллоҳ (розияллоҳу анҳудан)дан ривоят қилинади: «Пайғамбаримиз (соллаллоҳу алайҳи васаллам): «Ким Исломда гўзал суннат пайдо қилса ва ундан кейин ўша суннатга амал қилинса, унга ўшанга амал қилганлар ажрига ўхшаш ажр, уларнинг ажридан бирор нарса ноқис қилинмаган ҳолда ёзилиб туради.Ким Исломда бир ёмон суннат пайдо қилса ва ундан кейин ўша суннатга амал қилинса, унга ўша амал қилганлар гуноҳига ўхшаш гуноҳ уларнинг гуноҳларидан бирор нарса ноқис қилинмаган ҳолда ёзилиб туради», дедилар. (Муслим ривоят қилган).\n.1. Ақидадаги бидъат динда маълум бўлган очиқ-ойдин эътиқодга хилоф бўлса, ҳаром бўлади ҳамда куфрга олиб боради. Агар ақидадаги бидъатда юқоридаги зикр қилинган нарсадан паст ва аҳли сунна вал жамоа ақидавий мазҳабига хилоф бўлса, фисқ бўлади.\n2. Ибодатдаги бидъат гоҳида ҳаром, гоҳида макруҳ бўлиши мумкин. Ҳаромга тарки дунёчилик, офтобда туриб рўза тутиш каби бидъатлар мисол бўлади. Ибодатдаги макруҳ бидъатга масжидларни ортиқча безаш мисол бўлади.\n3. Одатлардаги бидъат макруҳ ёки мубоҳ бўлиши мумкин. Еб-ичишда исроф қилиш – макруҳ, емоқ ва ичмоқда лаззатни исташ – мубоҳ.\nБидъатнинг зарарлари: 1. Амаллар ҳабата бўлади. 2. Шайтон бидъатчига яқин бўлади.\n3. Ҳақ билан ботилнинг аралашиб кетиши.\n4. Исломни яхши билмаганларнинг Исломга нафратини қўзиши.\nАлбатта, маъсият билан бидъатнинг орасида фарқ бор. Осий маъсиятни гуноҳ эканини билиб, ҳижолат бўлган ҳолда амалга оширади. У савобдан маҳрумлигини ва жазога гирифтор бўлишини ҳам билади, аммо бидъатчи ўзини ҳақ йўлда деб ўйлайди ҳамда ўзгаларни унга эргашмаганликда айблайди. Бидъати учун савоб олишига қаттиқ ишонади. Биз бу мақомда «бидъати саййиъа» – ёмон бидъат ҳақида сўз юритдик, айнан шу турдаги бидъат банда нафсининг кирланишига ва ахлоқининг бузилишига сабаб бўлади.\nҲар бир банда бошқа салбий нарсалар каби бидъатдан ҳам узоқда бўлиши лозим.